Pred izbore u SAD: Polemika o stranom novcu koji tajno ulazi u politički sistem | N1 Srbija\nPred izbore u SAD: Polemika o stranim donacijama koje primaju obe stranke\n10.11.2019. |19.21 |\nPred izbore u Americi opet je aktuelna tema stranih donacija. Dok mediji pišu na koje sve načine one ulaze u američki politički sistem, stručne organizacije navode da pre svega nedostatak političke volje, nezakonite finansijske transakcije i rupe u zakonima, omogućavaju da se dotok stranog novca i dalje ne zaobilazi. Novinar Glasa Amerike Brajan Peden izveštava o tome kako se i republikanci i demokrate protive stranom uticaju na američke izbore, ali obe partije istovremeno primaju strane donacije.\n"Opasnost koju strani novac predstavlja za demokratske američke izbore je fundamentalni napad na američku demokratiju i nezavisnost?", kaže Ben Frimen, iz Centra za međunarodnu politiku.\nSaradnici advokata Donalda Trampa, Rudija Đulijanija, nedavno su optuženi da su preusmerili million dolara stranog novca od neidentifikovanog ruskog biznismena američkim kandidatima.\n- da je predsednik navodno pritiskao Ukrajinu,\n- da istraži Trampovog političkog rivala Džoa Bajdena.\nLev Parnas rođen u Ukraijini i Igor Fruman, rodjen u Belorusiji, navodno su zajedno sa Đulijanijem radili na tome da se vrši pritisak na Ukrajinu. U međuvremenu, američki politički operativac izjasnio se krivim za uzimanje novca od saudijskog tajkuna za kampanju za reizbor predsednika Baraka Obame 2012.\n"Što je ova informacija više nešto što se krije, manje će biti odgovornosti u američkoj politici, a veće su šanse da strani novac i strani uticaj uđe i odrazi se na američke izbore", navodi Frimen.\n"Imamo slučajeva gde su ljudi otpuštani sa posla, ili poslodavci nisu hteli da ih zaposle jer su se bojali da će kompanija biti bojkotovana ili ugrožavana. Imamo dokaze da su neki ljudi bili fizički napadnuti", rekao je Bred Smit, sa Instituta za slobodu govora.\nOdluka Vrhovnog suda iz 2010. da neprofitne organizacije mogu neograničeno da doniraju novac izbornim kampanjama podelila je one koji se zalažu za transparentnost i one koji su za zaštitu privatnosti. Ipak obe strane se slažu da više može da se učini da se zaustave strana lica da nezakonito ubacuju novac kroz američke ofšor kompanije.\nSAD novac donacije\nHahahahaha...sve ono sto upravo oni rade svuda po svetu sad im smeta...kolko su jadni i mali


MOTOR blog » Zbog Fiata svi moraju da uvode ISO standarde Zbog Fiata svi moraju da uvode ISO standarde – MOTOR blog\nU razvijenom svetu kome i Srbija teži, pitanje primene standarda uopšte se ne postavlja jer se njihovo uvodjenje, naročito onih iz serije ISO 9000 i 9001 podrazumeva za svaku kompaniju. Kod nas još nije tako, mada se za uvodjenje standarda iz ove i još nekih serija odlučilo oko 3.000 kompanija – rečeno je u Privrednoj komori Srbije prilikom prezentacije „Kako ostati dobavljač velikih voznih parkova“. Prezentacije je održana u PKS u organizaciji Centra za kvalitet PKS i Instituta za istraživanje i projektovanje u privredi, a cilj je da se dobavljačima predstavi put uvodjenja standarda i dobijanja sertifikata o tome.\nDr Branko Vasić je, prezentujući uvodjenje standarda ove i drugih serija, naglasio da velike domaće firme koje imaju vozne parkove kao što su „Lasta“, GSP Beograd, Vodovod, Pošta, NIS, EPS i druge, već uvele ili upravo završavaju postupak uvodjenja standarda sistema kvaliteta prema ISO 9000 i 9001. Ove i druge kompanije koje već imaju ove standarde tražiće od svojih dobavljača da ih i oni uvedu i to iz više razloga. Ovi standardi su garancija da kupac uvek dobija proizvod istog kvaliteta, ali i na tenderima sve sve češće postavlja uslov da kompanija ima ove standare. Ukoliko ih nema dobija manji broj poena koji direktno odlučuje o dobijanju posla na tenderu. Dr Vasić je naglasio da 14. novembra ističe važnost standarda serije ISO 9000 : 2000 i da je neophodno da ti standardi budu zamenjeni standardima serije ISO 9000 : 2008.\n-Uvodjenje standarda ne treba da se posmatra kao trošak nego kao investicija koja će doneti korist – ističe dr Vasić, dodajući da će dolaskom „FIATA“ i širenjem posla u Srbiji veliki broj preduzeća jednostavno morati da udje u standardizaciju ukoliko žele da rade sa ovom velikom kompanijom, a najave su da mnogi to jedva čekaju.\nObjašnjavajući put kako se stiže do sertifikata o uvedenom standardu, dr Dejan Curović je naglasio da je Institut za istraživanja i projektovanja u privredi uradio na desetine ovih postupaka, da ni jedna firma nije ostala bez sertifikata i upozorio sve kompanije koje kreću putem standardizacije da dobro paze sa kim rade jer medjunarodne organizacije, ne priznaju sve i svašta nego samo one stručnjake i ustanove koje imaju legalno dobijene licence. U svetu ima zloupotreba i trgovine sertifikatima, a samo u Kini je poništeno oko 100.000 sertifikata, dok je u Rumuniji otkriveno i poništeno oko 6.000. Kod nase očekuje da u idućoj godini veliki broj preduzeća krene putem standardizacije pa je ovo ujedno i opomena da dobro paze sa kim će da rade ovaj posao.\nZbog Fiata svi moraju da uvode ISO standarde was last modified: September 25th, 2010 by Goran Aničić\nFiatISO 9000ISO 9001Lasta


Šarčević na sajmu obrazovanja: Animirali smo mnoge poslodavce da se uključe u dualno obrazovanje - PKS-RPK Novi Sad\nBEOGRAD – Dualno obrazovanje je od izuzetne važnosti za državu Srbiju, razvoj ekonomije i budućnost mladih ljudi, rekao je danas u Novom Sadu ministar prosvete, nauke i tehnološkog razvoja Mladen Šarčević.\nNa svečanom otvaranju Međunarodnog sajma obrazovanja „Putokazi“ u Novom Sadu Šarčević je naveo da je ministarstvo poslednjih meseci intenzivno radilo na uspostavljanju saradnje škola i kompanija i da su mnogi poslodavci animirani i da se uključe u dualno obrazovanje.\nKako se navodi u saopštenju Ministarstva prosvete, Šarčević je ponovio da se prvi put planu upisa u srednje škole pristupa na odgovoran način, način koji će mladim ljudima obezbediti izvesnije radno mesto i sigurniju budućnost.\nOtvaranju sajma prisustvovao je i predsednik pokrajinske skupštine Ištvan Pastor.\nKako je najavljeno, na sajmu će na neposredan način, kroz konkretne primere biti predstavljeni različiti modeli dualnog obrazovanja, preduzetništvo u školama i učeničke kompanije.\nPosetiocima Sajma škole će prikazati proverene modele razvoja učenika, koji će po završetku svog srednjoškolskog obrazovanja, gimnazijskog ili stručnog, biti spremni da znanja stečena u školi koriste u tokom života i rada.\nSvoje modele razvoja kompetentnih učenika, stručnjaka i preduzetnika predstaviće gimnazije, srednje stručne škole iz oblasti trgovine, tehničkih i mašinskih nauka, medicine, ugostiteljstva i turizma.\n– A da se priča o dualnom obrazovanju ne završava na srednjoškolskom nivou obrazovanja, svojim predstavljanjem na štandu Ministarstva prikazaće fakulteti iz Beograda, Niša i Zrenjanina – navedeno je u saopštenju.


Otvoren četvrti Ljetnji vojni kamp za mlade - CdM\nOtvoren četvrti Ljetnji vojni kamp za mlade\nČetvrti Ljetnji vojni kamp za mlade, otvoren je danas u kasarni “Milovan Šaranović” u Danilovgradu i trajaće do 8. jula.\nMinistarstvo odbrane i Vojska Crne Gore i ove godine okupiće 48 srednjoškolca i srednjoškolku i to u jedinicama VCG u Kolašinu, Pljevljima i Tivtu, gdje će imati priliku da se oprobaju u vojničkom pozivu.\nKamp je i ove godine regionalnog karaktera te će, pored mladih iz Crne Gore, na kampu učestvovati i sedam srednjoškolaca iz Republike Sjeverne Makedonije.\nOn je naglasio da je Kamp jedan od najpopularnijih projekata Ministarstva odbrane, kojim se na jedan neposredan način komunicira sa srednjoškolskom omladinom.\nOn je naglasio velike benefite ovog projekta, najavljujući da će ove godine, od ukupno 11 kadeta koji će se obrazovati na inostranim akademijama, biti njih 5 koji su učestvovali u Kampu.\n“Oni su se opredijelili da nose uniformu, jer vole ovu državu i vole Vojsku Crne Gore”, kazao je direktor.\nVolkov se posebno zahvalio partnerima koji su prepoznali značaj ovog projekta: Ministarstvu prosvjete, Vladi Republike Sjeverne Makedonije, Kraljevini Holandiji, Ministarstvu sporta, Fudbalskom i Košarkaškom savezu, kao i Nacionalnim parkovima.\nNamjera je da kroz vojnu obuku, sportsko-rekreativne, kulturno-zabavne aktivnosti i druženje, mladi dobiju priliku da se upoznaju sa pojedinim segmentima života i rada u Vojsci Crne Gore, kao i da razviju timski duh, disciplinu i liderske sposobnosti.\nUčesnike kampa svim vještinama obučavaće instruktori za obuku Vojske Crne Gore, a programom je predviđena realizacija sanitetske obuke, topografija i takmičenje u orijentiringu, logorovanje, ishrana i preživljavanje u prirodi, alpinistička obuka i druge aktivnosti. Pored ovih obuka, planirano je upoznavanje polaznika Ljetnjeg vojnog kampa sa vojnim pozivom i mogućnostima sticanja statusa profesionalnih vojnih lica.\nTagsLjetnji vojni kamp za mlade Mihailo Volkov Ministarstvo odbrane Crne Gore\nDjeco neka je sa srecom\nbacanje para… bolje da tim parama poboljsaju uslove pripadnicima Vojske…


POČELO JE! Merkelova i Macron za stvaranje zajedničkog budžeta eurozone: Uoči samita EU razgovarali o odbrani, vanjskoj politici i granicama - GlobalCir\nNjemačka kancelarka Angela Merkel i francuski predsjednik Emanuel Makron saglasili su se o stvaranju zajedničkog budžeta eurozone, koji će pojačati investiranje u bloku i unaprijediti ekonomsko zbližavanje 19 država članica eurozone.\nMerkelova i Makron su se sastali danas u Berlinu kako bi izvršili pripreme za samit lidera EU, koji se održava 28. i 29. juna. Makron želi da sprovede reforme kako bi se ojačala eurozona i kako bi se jedinstvena valuta zaštitila od budućih kriza, dok je Merkelova oprezna kada se radi o takvim reformama.\nMerkelova je izjavila da je reforma eurozone najteže pitanje na sastanku sa Makronom i dodala da je sa francuskim predsjednikom razgovarala i o politici odbrane i spoljnoj politici EU i o migracijama. Makron je rekao da će novi zajednički budžet eurozone biti spreman za upotrebu do 2021. godine, a da će detalji, uključujući iznos budžeta i način finansiranja, biti ustanovljeni do kraja godine.\nOvo je prvi korak u sveobuhvatnim reformama koje će EU pretvoriti u najveću globalnu ekonomsku silu, koja će imati jaku vojsku i prodornu vanjsku politiku što je scenarij kojeg se najviše pribojavaju u Londonu i Washingtonu.\nPodsjećamo EU bi uskoro trebala uvesti princip većine u odlučivanju čime će se izbjeći blokade i veta pojedinih država članica koje se opiru zajedničkoj političkoj agendi Brisela. Stvaranje evropske vojske je od posebnog značaja zbog sigurnosnih prijetnji po Evropu koje su još naglašenije usljed nesuglasica među članicama NATO-a koje je pokrenuo američki predsjednik Donald Trump.\nStoltenberg: Nema više jedinstva unutar NATO-a\n“Postoje realne nesuglasice između SAD i drugih saveznika o pitanjima poput trgovine, klimatskih promjena i iranskog nuklearnog sporazuma”, rekao je Stoltenberg i dodao da “Ova neslaganja su stvarna i neće nestati preko noći”, prenosi Guardian.\nGeneralni sekretar NATO-a je istakao da ništa nije “uklesano u kamenu”, da će se transatlantski sporazum uvijek uspješno razvijati, ali to ne znači da je raskid neizbježan.\nPrema riječima generalnog sekretara, sve članice NATO-a treba da rade kako bi se izbjegao raskol u jedinstvu saveza. Stoltenberg je dodao da, uprkos neslaganjima po mnogim pitanjima, SAD jačaju svoju posvećenost evropskoj bezbjednosti. Od stupanja Trampa na dužnost, SAD su povećale finansiranje svog prisustva u Evropi za 40 odsto.\nDOK TRUMP OPTUŽUJE MIGRANTE ZA ‘PORAST KRIMINALA’ U NJEMAČKOJ: Službeni podaci govore da je 2017. bila godina sa najnižom stopom kriminaliteta u Njemačkoj još od 1992\nStoltenbergova izjava data je zbog neslaganja sa kojima se suočavaju članice NATO-a. Konkretno, u ponedeljak je američki predsjednik Donald Tramp izjavio da je Evropa napravila “veliku grešku” u svojoj migracionoj politici i da se narod Njemačke zbog toga okreće protiv svog rukovodstva.\nGuardian navodi da od 29 zemalja pakta samo osam, uključujući Veliku Britaniju i Sjedinjene Američke Države, troše više od 2 odsto svog BDP-a na odbranu. Merkelova je nekoliko dana prije toga kazala Stoltenbergu kako Njemačka neće izdvajati 2% BDP-a za NATO u dogledno vrijeme.\nAmerika se mora pomiriti sa sudbinom zajedno sa Britanijom da nije više prva i vodeca svjetska sila. Ako se ne pomire sa sudbinom ocekuje nas uskoro svjetski rat.\nSAVLADALI REPREZENTACIJU EGIPTA: Rusi na korak do drugog kruga


Palmer: SAD pažljivo prate aktivnosti koje su dovele do političke krize u BiH\nSvet Autor:Beta29. okt. 202117:44\nSpecijalni izaslanik američke administracije za izbornu reformu u Bosni i Hercegovini Metju Palmer izjavio je danas u Sarajevu da SAD vrlo pažljivo prate tenzije i aktivnosti koje su dovele do političke krize u BiH.\nOn je istakao da njegova zemlja čvrsto podržava teritorijalni integritet i suverenitet BiH.\nPrema njegovim rečima, SAD će i dalje podržavati Bosnu i Hercegovinu na njenom putu ka Evropskoj uniji.\nDodik: BiH u stanju potpunog raspada, opstaće samo Republika Srpska\nNaglasila je da su Palmer i ona pokušali da pronađu način kako da sve ideje i sugestije sa brojnih sastanaka u proteklom periodu objedine u jedan okvir, koji će se staviti na sto, oko kojeg bi u budućnosti mogli početi pregovori.\nBosna i HercegovinaMetju PalmerMilorad Dodikpolitička kriza\nSporna kupovina vile u Beogradu: Stvar zbog koje Dodik najviše strahuje


Dečija zaštita | UNICEF Srbija\nJačanje porodice i alternativno staranje\nCilj na čijem ostvarenju UNICEF neumorno radi jeste omogućavanje svoj deci sveta da žive u bezbednom, nenasilnom i brižnom okruženju. Geslo kojim se vodimo jeste da deca moraju biti zaštićena od svih oblika nasilja, eksploatacije, zlostavljanja i štetnih praksi.\nNadovezujući se na strateška partnerstva i do sada postignute rezultate, fokus UNICEF-a je stavljen na:\nsprečavanje razdvajanja dece i porodica,\nunapređenje alternativnih mogućnosti za formalno staranje,\nzaštitu dece od nasilja,\nokončanje štetnih praksi dečijih brakova,\njačanje pravosuđa po meri deteta.\nKako bi ovi ciljevi bili što brže i efikasnije postignuti UNICEF blisko sarađuje sa ministarstvima zaduženim za socijalnu zaštitu, brigu o porodici i pravdu i relevantnim nevladinim i međunarodnim partnerima. Sa ovim partnerima radimo na jačanju stimulativnog okruženja, izgradnji kapaciteta za kvalitetne usluge i osnaživanju dece i njihovih porodica da ostvaruju svoja prava.\nU svom radu poslujemo u skladu sa međunarodnim standardima i nacionalnim prioritetima, posebno sa Nacionalnom strategijom za prevenciju i zaštitu dece od nasilja i Nacionalnom strategijom za zaštitu žrtava krivičnih dela.\nKako bismo ostvarili najbolji ishod za svako dete, blisko sarađujemo i sa drugim programima koji se bave inkluzivnim obrazovanjem, razvojem u ranom detinjstvu, osnaživanjem adolescenata i praćenjem prava deteta.\nSvako dete ima pravo i zaslužuje da raste u porodičnom okruženju. To je najbolje okruženje za razvoj dece, naročito tokom ranog detinjstva.\nPravosudni sistem koji je u potpunosti usklađen sa principom najboljeg interesa deteta je od suštinskog značaja za svu decu, a posebno onu iz ugroženih porodica.\nNapredak u zaštiti dece koji je postigla Srbija obećava, pa tako uprkos tome što se smanjuje broj smeštaja u rezidencijalnim ustanovama i poboljšavaju mogućnosti za alternativno staranje u porodičnim uslovima, ukupan broj zbrinute dece se povećava.\nMeđutim, na ovom putu ipak postoje određeni izazovi koje je neophodno prevazići:\nPrevencija nasilja i odgovor na nasilje su i dalje na niskom nivou zbog postojanih društvenih normi koje „normalizuju“ nasilje. Tome doprinosi i nepostojanje bezbednih mehanizama za prijavljivanje i sveobuhvatnih usluga zaštite. Prijavljeni broj slučajeva nasilja u porodici, vršnjačkog nasilja i nasilja na internetu još uvek je u porastu.\nSudski postupci su sve duži, mere zaštite od sekundarne viktimizacije se ne primenjuju sistematski i sve je veći broj dece ispod starosne granice za krivičnu odgovornost koja, usled problema u ponašanju, dospeva u sukob sa zakonom. Načelo najboljih interesa deteta još uvek nije na primeren način integrisano u odluke u građanskim sudskim postupcima.\nViše od 2/3 dece koja žive u rezidencijalnim ustanovama čine deca sa smetnjama u razvoju i invaliditetom i ona su uglavnom smeštena u velikim domovima.\nOko 1.000 dece se svake godine izmešta iz svojih bioloških porodica i alternativno zbrinjava.\nU gotovo 1/4 slučajeva nasilja u porodici, žrtve su deca.\nNasilnim metodama disciplinovanja kod kuće bilo je izloženo 44% dečaka i 42% devojčica mlađih od 14 godina.\nOd devojčica iz romskih naselja, 57% stupi u brak pre navršene 18. godine, a gotovo 18% pre 15. godine.\nOd ukupnog broja prijavljene dece u sukobu sa zakonom, vaspitni nalozi su izrečeni u samo 9,5% slučajeva.\nPrava dece sa smetnjama u razvoju i invaliditetom\nDobar i funkcionalan sistem socijalne zaštite pomaže da se uklone prepreke koje sprečavaju ostvarivanje prava dece i njihovih porodica\nRomske zajednice dobijaju informacije o svojim pravima i pruža im se grupna i individualna podrška u administrativnim procedurama.\nSvako dete ima pravo da živi u porodičnom okruženju. Prevencija i rana intervencija su ključni za očuvanje porodica.\nProces izmeštanja male dece iz rezidencijalnih ustanova je započeo. Da bi podstakao tu inicijativu, UNICEF je pružio tehničku podršku proširenju kapaciteta za hraniteljstvo i pružanju usluga u zajednici. Na ovaj način trebalo bi da bude osigurana kontinuirana podrška porodicama. Takođe, pilotirali smo uslugu „Porodični saradnik“ kako bi najugroženije porodice sa decom imale pristup intenzivnoj podršci.\nUNICEF je, takođe, podržao izradu nacionalne Strategije za prevenciju i zaštitu dece od nasilja, koju je Vlada usvojila 2020. godine.\nRadili smo na isticanju problema dečijih brakova, što je dovelo do osnivanja Nacionalne koalicije za okončanje dečijih brakova i integrisanja pokazatelja u vezi sa dečijim brakovima u sistem upravljanja podacima u oblasti socijalne zaštite.\nUNICEF-ova podrška pravosudnom sistemu u zaštiti najugroženije dece dovela je i do povećane primene vaspitnih naloga.\nStudija negativnih iskustava u detinjstvu\nJačanje porodica iz osetljivih grupa: pogled na mogućnosti\nEvaluacija usluga za porodice sa decom sa smetnjama u razvoju\nŠta nam kažu deca o nasilju nad decom\nDečji brakovi u romskoj populaciji u Srbiji


Radio TV Stara Pazova - Broj telefona 311-999 za pomoć starijim sugrađanima\nBroj telefona 311-999 za pomoć starijim sugrađanima\nStariji građani u opštini Stara Pazova, koji žive sami i nemaju mlađih članova porodice da im pomognu, a kojima je potrebna pomoć pri kupovini osnovnih životnih namirnica, podizanju lekova ili plaćanja računa mogu pozvati broj u Opštini Stara Pazova 311-999, na koji će im se javiti dežurni službenici.\nOvo je samo jedan od dostupnih kontakt telefona za podršku i pomoć građanima.\nKako RTV Stara Pazova saznaje, među građanima je lepo odjeknuo poziv Opštine i Kancelarije za mlade ljudima koji žele da se priključe volonterski u podršci ugroženim sugrađanima koji u novonastaloj situaciji veoma zavidse od humanosti drugih.\nOve navedene mere sprovodi lokalna samoprava kako bi omogućila svim stanovnicima nesmetano fukcionisanje, i pomogla im da, radi odgovornog odnosa svih, u potpunosti ispoštuju preporuku Vlade Srbije da stariji od 65 godina ne izlaze iz svojih kuća zbog mogućnosti širenja koronavirusa.\nOve mere inicirao je Štab za vanredne situacije opštine Stara Pazova u saradnji sa staropazovačkim Centrom za socijalni rad, Crvenim krstom i lokalnom Kancelarijom za mlade. Organizovane ekipe su već danas bile na terenu i obišle na desetine starijih sugrađana i ukazali im neophodnu pomoć.\nUkoliko građani imaju potrebu za medicinskim konsultacijama, informacijama ili savetima na raspolaganju im je telefon Doma zdravlja “Dr.J.J.Zmaj” 310-520 ili na telefone 064/809-29-10, 064/809-29-39.\nTakođe, U slučaju da imate pitanja vezana za načine funkcionisanja i rada javnih službi u slučaju vanrednog stanja, evidentiranju lica kojima je potrebna pomoć za dostavu namirnica, lekova i medicinskih sredstava, informacija u vezi pomoći opštine građanima u novonastaloj situaciji, prijave prekoračenja dozvoljenog radnog vremena ugostiteljskih objekata ili prijave nepoštovanja zabrane rada sportskim objektima, pozovite na broj telefona 022/311-999 ili 022/310-170, lokal 105.


Milena Pavlović - Drago mi je što me ljudi pamte po ulozi Marine iz filma Mi nismo anđeli Prolog\nMilena Pavlović je srpska filmska, televizijska i pozorišna glumica. Završila je glumu na Fakultetu dramskih umetnosti, a popularnost je stekla ulogom Marine u kultnom filmu „Mi nismo anđeli“ Srđana Dragojevića, gde je sa 19 godina igrala jednu od glavnih uloga. U isto vreme dobila je i prvu pozorišnu ulogu u predstavi „Kao da je bilo nekad“. Igrala je u filmu „Dezerter“ koji je režirao njen otac Živojin Pavlović, naš proslavljeni sineasta, a uloge je ostvarila i u filmovima „Podzemlje“, „Paket aranžman“, „Lepa sela lepo gore“, „Država mrtvih“, „3 palme za 2 bitange i ribicu“ i drugim. Glumila je u brojnim televizijskim serijama. Od niza upečatljivih uloga u pozorištu posebno su joj drage Tatjana u predstavi „Malograđani“, Dorina „U poverenju“ i uloga u Puškinovom komadu „Mozart i Salijeri“. Stalni je član ansambla Beogradskog dramskog pozorišta u kom je režirala predstavu po noveli „Raslo mi je badem drvo“ Živojina Pavlovića za koju potpisuje i dramatizaciju. Bavi se i pozorišnom režijom, a premijerom njene predstave „Pismo ili glava“ otvoren je Dorćol Platz u Beogradu.\nMilena Pavlović je gošća Leskovačkog internacionalnog festivala filmske režije LIFFE, koji se ove godine održava od 25. do 29. septembra, gde je govorila o svojoj dosadašnjoj karijeri i sećanju na odrastanje uz oca Živojina Pavlovića.\nRyan Gosling i „The Ides Of March“\nZvezde "Ted-a" pričaju o filmu\nTaylor Kitsch govori o tome kako je prošao kroz “pakao” zbog “John-a Carter-a”


Američke zloupotrebe će se tek odraziti na dolar - Sputnjik Srbija\n10:54 19.04.2019 (osveženo 11:55 19.04.2019) Preuzmite kraći link\nSAD zloupotrebljavaju dolar, što će se u budućnosti odraziti na pouzdanost te valute, izjavio je šef ruske diplomatije Sergej Lavrov na sastanku sa članovima Međunarodnog saveta za saradnju i investicije.\nPrema Lavrovljevim rečima, spoljnopolitički kurs Rusije je usmeren na osiguranje maksimalno povoljnih uslova za saradnju sa inostranim partnerima na uzajamno korisnoj osnovi.\n„Vidimo direktnu zloupotrebu statusa američkog dolara i u dugoročnoj perspektivi se to može negativno odraziti na tu valutu, jer će svi shvatiti da je nepouzdana. U krajnjem slučaju, u tim uslovima koji su se danas formirali na međunarodnom tržištu zbog stava SAD, gubici iznose stotine milijardi dolara“, rekao je Lavrov.\nAkcije prema „Severnom toku 2“ izazivaju ozbiljnu zabrinutost u Moskvi, dodao je ruski ministar.\n„Mešanje SAD u proces izgradnje ’Severnog toka 2‘ je beskrajno — samo pogledajte izjave američkog ambasadora u Berlinu koji traži od Vlade Nemačke da promeni svoj stav i da radi protiv sopstvenih interesa“, istakao je Lavrov.


Ostale vesti, 24.05.2019, 12:30 PM\nAmeričko ministarstvo pravde objavilo je juče 17 novih tačaka optužnice protiv osnivača WikiLeaksa Džulijana Asanža. Dopunjenom optužnicom Asanž se tereti da je prekršio američki Zakon o špijunaži objavljivanjem poverljivih dokumenata koja sadrže imena izvora američke vojske i diplomatije.\nPrvobitna optužnica sadržala je samo jednu tačku u kojoj se navodi da je Asanž kovao zaveru sa bivšom vojnom obaveštajnom analitičarkom Česli Mening i pomogao joj da pristupi poverljivim dokumentima.\nSada su SAD optužile Asanža da je objavljivanjem poverljivih dokumenata ozbiljno ugrozio nacionalnu bezbednost i naneo štetu Sjedinjenim Državama i njenim saveznicima, a pomogao njihovim protivnicima.\nU optužnici se navodi da je Asanž “u više navrata ohrabrivao izvore koji imaju pristup poveljivim informacijama da ih ukradu i daju ih WikiLeaksu da ih objavi”.\nAko bude osuđen za sve ono što mu se stavlja na teret, Asanž bi mogao da dobije maksimalnu kaznu zatvora u trajanju od 175 godina zbog jednog od najgorih curenja poverljivih informacija u istoriji Sjedinjenih Država.\nAsanž je uhapšen 11. aprila u Londonu, nakon što mu je Ekvador u čijoj je ambasadi u Londonu boravio poslednjih sedam godina, iznenada ukinuo azil. Sud u Velikoj Britaniji ga je 1. maja osudio na zatvorsku kaznu od 50 nedelja zbog kršenja uslova kaucije i bekstva u ambasadu Ekvadora. Protiv 47-ogodišnjeg Asanža je ponovo pokrenuta istraga o navodnom silovanju u Švedskoj, a njegovo izručenje od Velike Britanije traže i Sjedinjene Države.\n“Ove optužbe bez presedana pokazuju težinu pretnje koju krivično gonjenje Džulijana Asanža predstavlja svim novinarima u njihovom nastojanju da informišu javnost o akcijama koje je preduzela američka vlada”, rekao je Beri Polak, Asanžov američki advokat.\nMeđutim, iz američkog ministarstva pravde kažu da Asanž nije samo pomagao i ohrabrivao Čelsi Mening i druge da kradu poverljive dokumente, već je ugrozio i živote ljudi koji su izvori informacija, među kojima ima Avganistanaca, Iračana, novinara, verskih vođa, boraca za ljudska prava i političkih disidenata i pomogao represivnim režimima da otkriju njihov identitet.\nPredstavnici američkih vlasti juče su izjavili da je Stejt Department tražio od Asanža da ne otkriva identitet izvora, ali da je WikiLeaks ignorisao ova upozorenja.\nMening je uhapšena maja 2010. i osuđena pred vojnim sudom 2013. zbog špijunaže i saradnje sa WikiLeaksom. Barak Obama smanjio je Meningovoj kaznu sa 35 na 7 godina zatvora, ali ona je sada u zatvoru nakon što je više puta odbila da svedoči protiv Asanža.\nWikiLeaks se specijalizovao za objavljivanje “cenzurisanih ili na drugi način ograničenih materijala koji uključuju rat, špijuniranje ili korupciju”. Odluka američkih vlasti da optuže Asanža za špijunažu je neobična, jer do sada su u većini slučajeva za krađu tajnih informacija odgovarali vladini službenici, kao što je Mening, a ne ljudi koji su samo objavljivali informacije. Ovo je prvi put da se 102 godine stari Zakon o špijunaži primenjuje protiv jednog novinara.\nU odgovoru na dopunu optužnice protiv Asanža sa 17 novih tačaka, WikiLeaks je na Twitteru objavio saopštenje u kome je ovaj potez tužilaštva nazvan ludilom. Za WikiLeaks ovo je kraj za Prvi amandman američkog Ustava koji garantuje slobodu govora.


Finansijski zvaničnici G8 traže veću pomoć za Afriku : Nadlanu.com\nObjavljeno 19. maj 2007. / 00:00:00\nVERDER-HAVEL, 19. maja 2007. (Beta-AP) - Najviši finansijski zvaničnici vodećih industrijskih zemalja sveta, grupe G8, ocenili su danas da je svetska privreda na dobrom putu, ali su upozorili da bi neizvesne cene energenata mogle da ugroze njen rast.\nZvaničnici Nemačke, Italije, Velike Britanije, Japana, Kanade, Rusije, SAD i Francuske ponovili su i svoj poziv za snažniju finansijsku podršku Africi i ponovo izrazili svoju privrženost "obavezi da se kao donatori" bore protiv siromaštva u tom regionu.\n"Globalni rast ostaje snažan i izbalansiraniji je po regionima i unutar zemalja", naveli su finansijski zvaničnici u saopštenju izdatom posle dvodnevnog sastanka u nemačkom izletištu Verder-Havel na jezeru Švilovze.\nSastanku su prisustvovali i britanski ministar finansija i budući premijer Gordon Braun i zamenik američkog ministra finansija Robert Kimit, koji je došao umesto svog šefa Henrija Polsona.\nZvaničnici su najavili da će Afrika biti jedna od centralnih tema samita G8 narednog meseca u nemačkom Hajligendamu i pozvali da se zemljama tog kontinenta uputi veća pomoć i u većoj meri otpišu dugovi.\nOni su ocenili i da je, uporedo sa poboljšanom finansijskom situacijom i intenzivnijim ulaganjem u afričke zemlje, neophodno posvetiti "posebnu pažnju postkonfliktnim i slabim zemljama".\nNemačkom ministru Peteru Štajnbriku i njegovim kolegama iz G8 na sastanku su se pridružili i zvaničnici iz Gane, Kameruna, Mozambika, Južnoafričke Republike i Nigerije, kao i predsednik Africke banke za razvoj Donald Kaberuka.


Otvoreni Balkan - životna ideja koja pomaže saradnji na Zapadnom Balkanu\nOtvoreni Balkan – životna ideja koja pomaže saradnji na Zapadnom Balkanu\nTanjug 29. septembra 2021. 11:31\nBEOGRAD – Ideja Malog Šengena, kasnije nazvana Otvoreni Balkan je dobra, zato što je životna, a za dve godine od njene primene dobili smo da građani Srbije, Severne Makedonije i Albanije prelaze granice sa ličnim kartama i sporazum o zajedničkom delovanju na prevenciji i otklanjaju posledica elementarnih nepogoda, izjavio je danas Tanjugu savetnik predsednika Privredne komore Srbije (PKS) Nenad Đurđević.\nPovodom godišnjice inicijative za saradnju šest zemalja zapadnog Balkana, koju su inicirali predsednik Srbije Aleksandar Vučić i premijeri Severne Makedonije Zoran Zaev i Albanije Edi Rama, nazvane Mali Šengen, Đurđević je rekao kako ekonomsko povezivanje tih zemalja treba kasnije da preraste u povezivanje građana i kulturnu razmenu po modelu EU.\n„To samo može da bude dobitna kobinacija. Takva ideja i povezivanje modernizuje naša društva i naše zemlje i čini ih ekonomski atraktivnijima za poslovanje domaćih i stranih komapnija, a i za pripremu i prilagođavanje zakonima EU“, rekao je Đurđević u razgovoru za Tanjug.\nNapomenuo je da se ideji ne može ništa spočitati, ali da brine njena realizacija.\nĐurđević smatra da Otvoreni Balkan, kako se sada zove ta inicijativa, ne može da podrazumeva samo tri države.\n„I u samom imenu Balkan i po ekonomskoj, geografskoj, transportnoj logici to ne može da bude zaokružena celina ukoliko ne uključuje sve zemlje Balkana, sa jasnom idejom da je to put ka EU“, rekao je Đurđević.\nOn kaže da to nije zamena za EU, ali je svakako jedna realnost u kojoj svih šest zemalja imaju svoje specifičnosti i određene probleme iz prošlosti.\n„Te učesnice imaju međusobne odnose koji nisu uvek potpuno harmonizovani i moramo takođe reći da je nasleđe krvavog raspada Jugoslavije i tih ratova i pokitike nacionalizma i dalje prisutno i ono ne doprinosi otvorenosti bilo čega, a naročito otvorenosti Balkana“, napomenuo je savetnik predsednika PKS-a.\nUprkos tome, Đurđević smatra da je ideja saradnje na Balkanu životna i dobra i da doprinosi potrebi ljudi za normalnim životom, poslovanjem, radom i razmenom kulture, ali da sada to treba operacionalizovati kroz političke odluke, zakone, admisnitraciju, da bi saradnja dobila konkretan oblik.\nOn je podsetio kako su privredne komore u regionu pokazale duh saradnje tokom pandemijske krize, pokušavajući da organizuju život u tim uslovima.\n„Mini Šengen je sigurno doprineo tome da dođe do otvaranje ‘zelenih koridora’, dakle da dođe do otvaranja granica za brzi transport esencijalne robe kao što su hrana i lekovi. Na svim granicama zapadnog Balkana vrlo brzo se došlo do usaglašavanja načina putovanja. Kada su se zemlje malo otvorile za sopstveno stanovništvo, zapadni Balkan je bio neka zona slobodnog putovanja među šest zemalja, pa su neki prošle godine čak odlažili na gosdišnje odmore u Albaniju“, naveo je Đurđević.\nOcenio je da je klima stvorena saradnjom tri lidera na neki način otvorila prespektivu za građane da sagledavaju neke zemlje kao destinacije za turizam i za poslovanje što do tada nije bio slučaj.\n„Konkretno, ekonomski potencijal između Albanije i Srbije je jako veliki, ali nije iskorišćen. Mi imamo 200 miliona evra trgovinske razmene, možda ni toliko, a potencijal je mnogo veći. Turizam je značajnan privredna grana. Mi smo ove godine zabeležili veliki broj turista iz Srbije, čak su zainteresovani za kupovinu nekretnina u južnoj Albaniji. To sve ne bi bilo moguće bez političkog otvaranja koje je, između ostalog, kroz ovu inicijativu nastupilo“, kaže Đurđević.\nNapominje da je otežavajuća okolnost odnos Srbije i Kosova, jer dijalog ne samo da zastaje, nego u nekim stvarima ide unazad, što je posledica političke dinamnike i izbornih ciklusa u Beogradu i Prištini.\n„Mi smo bili svedoci da je Hotijeva vlada, kad je bila druga koalicija, zvanično pristupila inicijativi Mini Šengen. Potpisivanjem dva sporazuma u Vašingtonu i oni su izrazili nameru da učestvuju u toj inicijativi. Promena je jasna, vlada Aljbina Kurtija tako ne misli, ali je činjenica da ta ideja dobra, ako pogledate šta stoji iza nje, otvaranje i pospešivanje saradnje među državama“, naveo je Đurđević.\nOcenio je da bi glavni pokretač odnosa Beograda i Prištine moglo da bude međusobno poverenje i na tome zasnovani odnosi, ali koje sada ne postoji.\n„Mi smo imali jedan pozitivan napredak od 2013, možda čak i ranije, sa Briselskim sporazumom, pa otvaranje komunikacije sa oficirom za vezu, sloboda kretanja, razmena je porasla, privrednici i komore sarađivale. To je sve bio jedan dobar, pozitivan tok koji je imao neku svoju dinamiku uz sve svoje uspone i padove do negde 2018. godine. Od tada smo imali neke druge ideje na stolu, koje su na žalost rezultirale ponovnim zahlađenem odnosa i ovim gde jesmo“, konstatuje Đurđević.\nPrimetio je da se sada sintagma Otvoreni Balkan ne sme izgovoriti u Prištini, ali i da postoje neke ideje koje je vlada Aljbina Kurtija iznela, a koje se ne razlikuju mnogo od ideja za koje se zalažu komore regiona.\n„To je jedna druga vrsta dubinskih integracija na Balkanu, po modelu osnivačkog akta EU, kako je postala Evropska ekonosmka zajednica. Ja mislim, ako postoji politička volja i zainteresovanost da se radi na Otvorenom Balkanu, neke od tih ideja bi mogle da budu dobra polazna osnova za to na koji način bi Kosovo moglo da učestvuje u ovoj incijativi. Ali, ja samo, na žalost, mogu da konstatujem da to sad nije činjenica“, rekao je Đurđević.\nIstakao je da je privrednicima veoma važno da Otvoreni Balkan postoji, da dođe do harmonizacije standarda poslovanja i proizvodnje i da laboratorije mogu da budu akreditovane na teritoriji svih šest članica, kako bismo bili sigurni da su proizvodi testirani u bilo kojoj zemlji po standardima EU.\n„Takođe je jako značajno da se dođe do otvaranja tržišta radne snage i priznavanja diploma. To su stvari koje su osnova za stabilne ekonomske odnose, za bolju razmenu i ako hoćete za bolje političke odnose“, smatra Đurđević.\nOcenio je da su za prethodne dve godine od pokretanja inicijative dve stvari nedvosmisleno urađene, a to su slobodno kretanje sa ličnom kartom između ove tri države i sporazum o saradnji u prevenciji i otklanjanju posledica elemantarnih nepogoda.\n„Sve ostalo što se tiče boljeg protoka roba na granicama, priznavanja certifikata, to ide dosta sporije. Mi kao privreda vidimo da postoji još mnogo neusaglašenih delova. Nas malo ohrabruje sastanak trojice lidera u Skoplju pre dva meseca, na tu temu, koji su se jasno obavezali kroz neku vrstu jasnih rokova do kada će da dođe do otvaranja tržišta radne snage, da mogu ljudi da rade u tri države bez problema uz priznato zdravstveno i socijalno osiguranje i kada bi trebalo da doje do harmonizovanja certifikata“, istakao je savetnik predsednika PKS-a.\nPrecizirao je da bi to trebalo da se dogodi u naredne dve godina i dodao da komore sada predlažu trojici lidera Srbije, Albanije i Severne Makedonije da se napravi sekretartijat koji bi pratio realizaciju dogovora iz Skoplja, napravio akcioni plan i koordinisao aktivnosti resornih ministarstava u tri države na tom planu.


ODLAZEĆI ŠEF UNIMKA FARID ZARIF RAZGOVARAO SA MARKOM ĐURIĆEM – Balkanekspresrb.rs\nMarko Đurić je informisao Farida Zarifa o nastavku političkog dijaloga u Briselu, koji su najavljeni za 25. avgust, i naglasio važnost punog sprovođenja Prvog briselskog sporazuma i uspostavljanja Zajednice srpskih opština\nDIREKTOR Kancelarije za Kosovo i Metohiju Marko Đurić razgovarao je danas sa šefom Unimka Faridom Zarifom o aktuelnoj političko – bezbednosnoj situaciji na KiM.\nTom prilikom direktor Đurić istakao je da ključni interesi Republike Srbije nastavljaju da budu stabilnost u Pokrajini i normalizacija odnosa Beograda i Prištine, kao i poboljšanje položaja srpske zajednice na KiM.\nTakođe, Marko Đurić je informisao Farida Zarifa o nastavku političkog dijaloga u Briselu, koji su najavljeni za 25. avgust, i naglasio važnost punog sprovođenja Prvog briselskog sporazuma i uspostavljanja Zajednice srpskih opština.\nDirektor Kancelarije za Kosovo i Metohiju upoznao je šefa Unmika i sa stavom Beograda protiv zahteva samoproglašene kosovske države za članstvo u Unesku. Sagovornici su, takođe, izrazili zadovoljstvo činjenicom da je nacrt zakona o kulturnoj baštini povučen iz skupštinske procedure u Prištini.\nFarid Zarif, kome je ovo bila oproštajna poseta s obzirom da mu ističe mandat na KiM, izrazio je zadovoljstvo što su vlasti u Beogradu i Prištini okrenute poboljšanju ekonomske situacije na KiM, stanju u oblasti ljudskih prava i borbi protiv korupcije.\nDirektor Đurić je Faridu Zarifu zahvalio na konstruktivnoj saradnji tokom njegovog mandata na mestu Specijalnog predstavnika GSUN i šefa UNMIK-a i tom prilikom mu poklonio ekskluzivnu monografiju na engleskom jeziku „Hrišćansko nasleđe Kosova i Metohije“.<\nTagsFarid Zarif KiM Marko Đurić


ACO nastavlja sa radom na Savskom trgu i tokom vanrednog stanja - PODOVI\nVesti ACO nastavlja sa radom na Savskom trgu i tokom vanrednog stanja\nACO Grupa u okviru koje posluje i ACO Srbija i Crna Gora, jedan je od svetskih lidera u razvoju i proizvodnji inovativnih rešenja u oblasti upravljanja površinskim vodama i vodama unutar objekata. ACO grupa broji više od 4800 zaposlenih u 40 zemalja sveta i 30 proizvodnih centara. Stubovi ACO korporativne kulture su autentičnost, osećaj pripadanja porodici i posvećenost ostvarenju najviših ciljeva. Snaga ACO kompanije ogleda se i u komunikaciji u okviru koje se neguje povezivanje kreativnosti, znanja i iskustva na globalnom nivou. Kompanija ACO nastavlja sa radom i tokom vanrednog stanja zbog pandemije korona virusa.\nZa sve projekte koji su u fazi izvođenja i tokom ovih vanrednih okolnosti, kao što je Savski trg, kompanija ACO Srbija i Crna Gora nastavlja da se trudi da isporukama podrži rad njihovih partnera kako bi radovi bili obavljeni u skladu sa rokovima i po najvišim standardima.\nRadovi u toku na Savskom trgu u Beogradu\nPrethodni tekstKreativne ideje za farbanje uskršnjih jaja (FOTO)\nSledeći tekstPreporuke CDC-a: Evo kako da pravilno dezinfikujete dom


Konuzin privatno posetio Pahomija, preskočio gradonačelnika Vranja - juGmedia\nVRANJE – Ambasador Ruske Federacije u Srbiji Aleksandar Konuzin posetio je 31. marta Eparhiju vranjsku, gde mu je domaćin bio vladika Pahomije, potvrdila je ova Eparhija.\nGradski funkcioneri tvrde da nisu bili obavešteni o ambasadoru, pa se pretpostavlja da je reč o “privatnoj” poseti Pahomiju.\nNa zvaničnom sajtu Eparhije Vranjske juče je osvanula informacija o detaljima posete, ilustrovana gomilom fotografija.\n– Gospodina Konuzina episkop Pahomije sa sveštenstvom dočekao je u Episkopskom dvoru u Vranju, gde su se zadržali u kraćem razgovoru, a potom su obišli Saborni hram Svete Trojice u Vranju, Radio “Iskon” Pravoslavne eparhije vranjske, Svepravoslavni centar “Prepodobni Justin ćelijski i vranjski” i grob ruskog generala Vasilija Longvinova, na Šapranačkom groblju u Vranju – piše sajtu Eparhije.\nIako niko zvanično ne govori o tome, gradski čelnici su bili neprijatno iznenađeni posetom ambasadora i činjenicom da ih je zaobišao.\n– Postoji protokol o posetama ambasadora i mi se trudimo da ih uvek ugostimo i budemo dobri domaćini. Nije nam jasno zašto je poseta ovih visokih zvaničnika bila usmerena samo ka crkvi – kaže jedan gradski rukovodilac koji insistira na anonimnosti.\nArsović: DS očekuje 4. mandat


Čović: Rezolucija EPP-a prepoznaje ključne izazove u BiH - Top Portal\nNaslovnica Vijesti BiH Čović: Rezolucija EPP-a prepoznaje ključne izazove u BiH\nČović: Rezolucija EPP-a prepoznaje ključne izazove u BiH\nTekst rezolucije o evropskoj perspektivi Bosne i Hercegovine na kongresu EPP-a u Rotterdamu prepoznaje ključni istorijski trenutak i izazove s kojima se suočava Bosna i Hercegovina, izjavio je predsjednik HDZ-a BiH Dragan Čović koji učestvuje na kongresu.\n“EPP je pozvao na žurnu reformu izbornog zakonodavstva u skladu s međunarodnim presudama i odlukama Ustavnoga suda BiH, uključujući ravnopravnost triju konstitutivnih naroda, kao nužan preduslov za političku stabilnost i evropsku budućnost Bosne i Hercegovine”, rekao je Čović.\nEPP, dodaje Čović, ostaje pouzdan partner HDZ-a BiH.\nEvropska narodna stranka (EPP) na jučerašnjem je Kongresu usvojila konačnu verziju rezolucije o Bosni i Hercegovini, koja će biti upućena Evropskom parlamentu na razmatranje.\nKao što je već poznato, HDZ BiH je Kongresu EPP-a uputio prijedlog “Hitne rezolucije o izbornoj reformi u BiH” u kojoj je, između ostalog, navedeno da je preduslov političke stabilnosti Bosne i Hercegovine “legitimno političko predstavljanje”.\nEvropska narodna stranka je usvojila rezoluciju o BiH, ali u njoj nije naveden termin “legitimno političko predstavljanje”.\nPrethodni članakVučić čestitao Veberu: Vjerujem da ćemo zajedno raditi na rješavanju izazova\nNaredni članakZašto žene brže stare od muškaraca


Makron predlaže Zapadu da brzo isporuči 13 miliona doza vakcina Africi\nBeta 19. februara 2021. 19:50\nFrancuski predsednik Emanuel Makron predložio je danas da Evropa i SAD „što je brže moguće“ isporuče 13 miliona doza antikovid vakcina Africi da bi mogla da vakciniše svojih 6,5 miliona negovatelja.\n„Ako mi Evropljani, Amerikanci možemo što pre da isporučimo tih 13 miliona doza to vredi za naš kredibilitet“, rekao je on u virtuelnom obraćanju na Minhenskoj bezbednosnoj konferenciji.\nMakron je dodao da ako sada najave milijarde da bi dali vakcine za šest meseci, za godinu dana njihovi „afrički prijatelji“ kupiće vakcine od Kineza i Rusa i „snaga Zapada više neće biti realnost“.\nOn je dao sličan apel ranije danas na takodje virtuelnom skupu vodja Grupe sedam industrijski najrazvijenijih zemalja sveta. Vodje G7 dogovorile su se danas da udvostruče podršku antikovid vakcinaciji u svetu sa 7,5 milijardi dolara, uglavnom preko programa Kovaks koji vodi Svetska zdravstvena organizacija.\nMakron je rekao da afrički kontinent ima 6,5 miliona negovatelja i da je potrebno 13 miliona doza vakcina da se zaštite, i omogući zdravstvenom sistemu da bude jak.\n„To predstavlja 0,43 odsto doza koje smo mi naručili“, rekao je Makron.\nVelike sile su od januara pokrenule kampanje masovne vakcinacije ali siromašne zemlje nisu uključene.\nFrancuski predsednik vidi u pomoći vakcinisanju u Africi važnost za svetsko zdravlje ali takodje i borbu uticaja Kine i Rusije na afričkom kontinentu. Više afričkih zemalja je nedavno dobilo prve količine vakcina od Kine, navodi Frans pres.\nNa Minhenskoj bezbednosnoj konferenciji učesvovali su i američki predsednik Džozef Bajden, nemačka kancelarka Angela Merkel, šef NATO Jens Stoltenberg.


Ruski padobranci tokom vežbe na vojnom poligonu Nikinci 2014. godine\nOsnovni cilj zajedničkih vojnih vežbi Vojske Srbije sa pripadnicima oružanih snaga Ruske Federacije, koje će u Srbiji biti održane u septembru i oktobru, je unapređenje operativnih i funkcionalnih sposobnosti Vojske Srbije, rekli su za Radio Slobodna Evropa nadležni u Ministarstvu odbrane Srbije (MOD).\nKako se navodi u odgovorima Ministarstva odbrane na pitanja RSE, Vojska Srbije ove godine planirala je izvođenje dve vojne vežbe sa oružanim snagama Ruske Federacije, koje će u Srbiji biti održane u septembru i oktobru. Jedna je nazvana „Slovensko bratstvo 2016“, druga „Bratstvo avijatičara Rusije i Srbije 2016 – BARS 2016“, a akcenat u obe vežbe je na učešću vazduhoplovnih jedinica i vojnih specijalaca.\nVladimir Šamanov general ruske vojske i Jovan Ćulibrk iz 63. padobranske brigade iz Niša, na poligonu Nikinci 2014. godine\nVežba „Slovensko bratstvo 2016“ izvodi se na teritoriji Republike Srbije u periodu septembar - oktobar 2016. godine. To će biti trilateralna vežba uz učešće pripadnika oružanih snaga Ruske Federacije, Republike Belorusije i Vojske Srbije, navodi se u saopštenju MOD.\nVežba predstavlja nastavak saradnje između Vazdušno-desantnih jedinica oružanih snaga Ruske Federacije i Specijalne brigade Vojske Srbije započete izvođenjem vežbe „SREM 2014“, koja je takođe održana na teritoriji Srbije, u Nikincima. U 2015. godini vežba je realizovana na teritoriji Ruske Federacije pod nazivom „Slovensko bratstvo 2015“ i na njoj su pored oružanih snaga Ruske Federacije i Vojske Srbije prvi put učestovali i pripadnici oružanih snaga Republike Belorusije.\nPogledajte fotogaleriju Vojne vežbe "SREM" 2014"\nTačan termin izvođenja ove vežbe, lokacija, kao i brojno stanje snaga i sredstava koje će učestvovati biće usaglašeno tokom planske konferencije, koja će biti održana krajem avgusta u Srbiji, uz učešće predstavnika oružanih snaga Ruske Federacije i Republike Belorusije.\nVežba „BARS 2016“ izvodi se na teritoriji i u vazdušnom prostoru Republike Srbije u oktobru 2016. godine. Datum izvođenja vežbe u oktobru 2016. godine zavisiće od vremenskih uslova. Vežba će biti realizovana na vazduhoplovima Ratnog vazduhoplovstva i protivvazduhoplovne odbrane Vojske Srbije (RV i PVO), a piloti oružanih snaga Ruske Federacije i Vojske Srbije leteće zajedno u sastavu mešovitih posada.\nKako je odgovoreno na upit RSE, ova vežba predstavlja nastavak saradnje između Vazdušno-kosmičkih snaga Ruske Federacije i RV i PVO Vojske Srbije započete izvođenjem vežbe „BARS 2015“ na teritoriji i u vazdušnom prostoru Ruske Federacije, u kojoj su piloti Ruske Federacije i Vojske Srbije izvršavali letačke zadatake upravljajući vazduhoplovima oružanih snaga Ruske Federacije. Tokom izvođenja vežbe „BARS 2016“ prvenstveno će se koristiti avioni tipa MiG-29 i novi helikopteri tipa Mi-17 koje je Vojska Srbije nedavno kupila od Ruske Federacije.\nVežba na vojnom poligonu u Nikincima, 2014. godine\nU Ministarstvu odbrane Srbije još napominju da je, pored dve navedene vežbe sa pripadnicima vojske Ruske federacije, u tekućoj godini planirana realizacija još 24 vežbe sa ostalim stranim partnerima. “Na sličan način Vojska Srbije sarađuje sa oružanim snagama više od 60 država”, rečeno nam je u Ministarstvu odbrane u Beogradu.\nLjubodrag Stojadinović, komenatator lista “Politika”, kaže za RSE da rusko-srpskim manevri nisu iznenađenje i da je njihova suština uvežbavanje štabova i visokospecijalizovanih jedinica.\n“Funkcija tih vežbi je u uvežbavanju situacija koje su moguće, pre svega u borbi protiv terorizma ili u borbi protiv takozvanih kriza niskog intenziteta, malih kriza na teritoriji jedne ili druge države. Taj nivo saradnje postoji u zemljama koje imaju relativno dobre međusobne odnose. Ne može biti govora ni o kakvom približavanju ili udaljavanju. Ovo su uobičajene stvari u okviru takozvanih vojnih igara i vojne diplomatije”, reči su Stojadinovića.\nSrbija, kao vojno neutralna država i članica Partnerstva za mir, učestvuje u vojnim vežbama i sa NATO zemljama, a neke od njih održane su na njenoj teritoriji uz učešće pripadnika oružanih snaga Sjedinjenih Američkih Država.\nMeđutim, direktorka Centra za evroatlantke studije Jelena Milić smatra da je nelogično da Srbija pojačava vojnu saradnju sa Rusijom, u trenutku kada odnosi Moskve sa NATO savezom nikada nisu bili lošiji.\n“Evropska unija i zapadni partneri vide šta se dešava, i zabrinuti su zbog toga. Brine ih i netransparentnost kada je u pitanju rusko-srpski humanitarni centar u Nišu i njegov nedefinisan status. Pre ili kasnije biće nam rečeno da će nam put ka Evropskoj uniji, kao naša dobrovoljna opcija, biti usporen ili uslovljen distanciranjem od Rusije. Jednostavno, nemoguće je da Evropska unija ima jako zategnute odnose sa Rusijom, a da Srbi intenziviraju saradnju sa Moskvom”, ocenjuje Milić.\nStojadinović zaključuje da je jasno i da Rusija, kao svetska sila, kroz intenzivnu saradnju sa Srbijom demonstrira svoju moć.\n“Ove vojne vežbe, naravno, imaju smisla i u tome da Rusija pošalje političku poruku da je i te kako prisutna na Balkanu, da ona svoje prisustvo može da obrazloži na više načina, ili da ga ostvaruje na više načina i na više nivoa. Mi nismo eksponent ni ruske ni američke politike, ali Srbija mora da održava dobre vojne odnose i sa jednom i sa drugom stranom. Jer to je, na kraju krajeva, na neki način u skladu sa prilično konfuznom spoljnom politikom Srbije koja nije definisana, i koja, u stvari, i dalje predstavlja neku vrstu diskretnog ili tajnovitog traganja za saveznicima”, ističe Ljubodrag Stojadinović.\nDomaći mediji pomno prate srpsko-ruske vojne odnose pa su tako, u danima Olimpijade u Rio De Žaneiru, osvanuli i naslovi da je Srbija osvojila prvu medalju. To nije bilo olimpijsko odličje, već je javnost obaveštena da je na Vojnim igrama u Rusiji, koje traju do 13. avgusta, u gradu Muromu ekipa Vojske Srbije zauzela treće mesto na međunarodnom takmičenju pontonirskih jedinica.


Don Kihot i potraga za bivšima na Haitiju – Viski, zvaničnik i opozicionar - Izazov\nDon Kihot i potraga za bivšima na Haitiju – Viski, zvaničnik i opozicionar\nRadio-televizija Srbije\t 14. jula 2021. 21:17\nTačne okolnosti ubistva predsednika Haitija prošle nedelje ostaju zamagljene, prenosi Gardijan.\nNajnoviji osumnjičeni nalaze se među petoricom begunaca za koje haićanska policija kaže da su naoružani i opasni.\nMeđu onima za kojima se traga je i bivši senator Džon Džoel Džozef, poznati haićanski političar i protivnik stranke Tet Kale kojoj je Moize pripadao.\nGardijan navodi da he u video snimku objavljenom prošle godine na Jutjubu, Džozef je uporedio ubijenog predsednika sa koronavirusom.\nPolicija je identifikovala još jednog osumnjičenog kao Džozefa Felika Badioa koji je radio za Ministarstvo pravde Haitija i pridružio se vladinoj antikorupcijskoj jedinici u martu 2013. Agencija je izdala saopštenje u kojem se navodi da je Badio otpušten u maju nakon "ozbiljnih kršenja" neodređenih etičkih pravila, dodajući da je protiv njega podnela žalbu.\nTreći osumnjičeni identifikovan je kao Rodolfe Žar koji koristi pseudonim "Viski" i 2013. je osuđen na skoro četiri godine zatvora. Na ročištu za izricanje presude 2015. godine, njegov advokat rekao je da je Žar bio poverljivi izvor američke vlade nekoliko godina pre podizanja optužnice.\nNovi detalji istrage osumnjičenih pojavili su se kada su rođaci kolumbijskih plaćenika ubijenih i uhapšenih na Haitiju zbog njihovog navodnog učešća u atentatu rekli da su regrutovani SMS porukom u kojoj je stajalo da su "američkoj kompaniji potrebne specijalne snage, komandosi sa iskustvom, za posao u Centralnoj Americi ".\nPrema pisanju Njujork tajmsa u poruci je stajalo i da će "pomoći u obnovi zemlje, u smislu obnove i demokratije, i da će biti pioniri".


vantelesna oplodnja : Južne vesti\nStručnjaci: Vakcinacija ne odlaže planiranje porodice, mogu da se vakcinišu i trudnice i dojilje\n08:59, 26. 3. 2021.\nParovi koji planiraju potomstvo, bilo prirodnim ili putem vantelesnog oplođenja, trebalo bi da se vakcinišu protiv kovida, a vakcinu mogu da prime i trudnice i dojilje. To su zvanični stavovi Međunarodnog udruženja ginekologa i akušera, poručuju rukovodilac Klinike za ginekologiju i akušertvo u Nišu docent dr Dejan Mitić i načelnica Odeljenja za humanu reprodukciju prof. dr Jasmina Popović.\nOtvoren konkurs Opštine Medijana za finansiranje vantelesne oplodnje\n14:01, 11. 3. 2021.\nSupružnici i vanbračni partneri koji se leče od steriliteta i koji najmanje godinu dana imaju prebivalište na teritoriji niške Opštine Medijana, mogu do 24. marta da se prijave na konkurs za dodelu novca za vantelesnu oplodnju. Konkurs je raspisala komisija "Sveta Petka".\nParovima po 250.000 dinara iz budžeta Grada Vranja za vantelesnu oplodnju\n09:12, 17. 1. 2021.\nZa pokušaj vantelesne oplodnje parovi će tokom 2021. godine od Grada Vranja dobiti po 250.000 dinara, a pomoć iz gradskog budžeta će dobiti i porodice sa duplim blizancima i trojkama, saopšteno je na gradskom sajtu.\nZa žene do 48 godina Prokuplje finansira vantelesnu oplodnju sa 250.000 dinara\n11:48, 22. 5. 2020.\nUmesto dosadašnje granice od 45 godina, sve žene sa teritorije Prokuplja koje imaju manje od 48 godina mogu da podnesu zahtev za vantelesnu oplodnju, a novac koji će dobiti za naknadu troškova umesto dosadašnjih 200.000 povećana je na 250.000 dinara.\nOpština Medijana raspisala konkurs za finansiranje vantelesne oplodnje\n12:55, 19. 5. 2020.\nSupružnici i vanbračni partneri koji se leče od steriliteta i koji najmanje godinu dana imaju prebivalište na teritoriji niške Opštine Medijana, mogu se do 4. juna prijaviti na konkurs za dodelu novca za vantelesnu oplodnju koji je raspisala komisija "Sveta Petka".\nU Nišu tribina o sterilitetu i vantelesnoj oplodnji\n16:05, 14. 6. 2019.\nStručnjake u oblasti vantelesne oplodnje, psihologe koji se bave problemom prevladavanja iz Savetovališta za vantelesnu, kao i majku koja je uspešno prošla kroz ovaj proces, zainteresovani će moći da čuju u subotu 15. juna od 11 sati na Filozofskom fakultetu.\nLeskovac i ove godine finansira vantelesnu oplodnju\n10:31, 13. 6. 2019.\nParovi iz Leskovca koji imaju problema sa sterilitetom, novčanu pomoć za vantelesnu oplodnju, do 250.000 dinara, moći će da zatraže od Grada. Za ove namene je i ove godine izdvojeno 5 miliona dinara.\nLeskovčani 11 godina pomažu parovima da postanu roditelji\n19:08, 10. 5. 2019.\nPreko 800 mališana rođeno je uz pomoć stručnog tima leskovačke Specijalne bolnice za lečenje sterilteta koju predvode genetičar Miodrag Stojković i ginekolog Nebojša Marković. Iako je posao zahtevan i težak, obojica napominju da nema većeg zadovoljstva od pružanja mogućnosti ljudima da postanu roditelji.\nPoziv za finansiranje vantelesne parovima iz Medijane\n14:24, 24. 4. 2019.\nBračni parovi i vanbračni partneri koji se leče od neplodnosti, a koji žive na području niške Gradske opštine Medijana najmanje jednu godinu, do 14. maja se mogu prijaviti za vantelesnu oplodnju koja će biti finansirana iz Fonda “Sveta Petka”.\nGodinu dana u KC Niš ne radi aparat za pripremu pred vantelesnu\n15:47, 14. 1. 2019.\nŽene koje se leče od steriliteta i pripremaju za vantelesnu oplodnju ili je potrebno da im se uklone polipi i miomi iz materice, više od godinu dana ne mogu da to reše metodom histeroskopije u niškom Kliničkom centru, jer aparat za ovu proceduru ne radi. I dok u GAK “Narodni front” imaju 3 ovakva aparata, u KC Niš ne preciziraju koliko dugo se on kod njih ne koristi i kažu da je u toku tender za nabavku delova koji nedostaju.\nJoga za parove koji idu na vantelesnu oplodnju\n09:55, 7. 11. 2018.\nBračni parovi koji žive u Opštini Medijana i kojima je Komisija Sveta Petka omogućila besplatnu vantelesnu oplodnju, ubuduće će raditi i jogu. To bi trebalo da im olakša period vantelesne oplodnje, koji je obično stresan za parove koji pokušavaju da dobiju dete.\n10:02, 17. 10. 2018.\nNakon promene pravilnika po kome parovi koji su već koristili pomoć Grada mogu konkurisati ponovo za jednokratnu pomoć, a koja je do nedavno iznosila po 400.000 dinara, broj zahteva se naglo povećao, pa je Gradsko veće odlučilo da se pomoć smanji na 200.000 dinara, kako bi više parova iskoristilo sredstva.\nMiloš iz Vranja je prva "beba iz epruvete" u Srbiji i danas slavi 31. rođendan\n12:37, 27. 6. 2018.\nNa današnji dan, 27. juna 1987. godine, Vranjanka Slavica Trajković na Klinici "Narodni front" u Beogradu na svet je donela zdravog dečaka Miloša i, kako su tadašnje novine pisale, bio je to "revolucionarni“ poduhvat lekara, jer je Miloš prva "beba iz epruvete“ rođena u Srbiji, samo 9 godina nakon prve "bebe iz epruvete" na svetu, Luis Braun iz Velike Britanije.\nLeskovac finansira vantelesnu oplodnju\n15:30, 6. 3. 2018.\nParovi iz Leskovca koji imaju problema sa sterilitetom moći će da novčanu podršku za vantelesnu oplodnju zatraže od Grada, pošto je gradsko veće odlučilo da se iz budžeta izdvoji 5 miliona izdvoji za finansiranje veštačke oplodnje.\nDuplirana pomoć u Vranju za vantelesnu oplodnju\n10:00, 30. 1. 2017.\nUmesto dosadašnjih 200.000 dinara, parovi kojima se odobri novac za vantelesnu oplodnju iz budžeta Grada dobijaće po 400.000. Promenjen je i Pravilnik dodele pomoći, a u budžetu je za ovu namenu planirano 4 miliona dinara.\nVranjancima odobren novac za šest vantelesnih oplodnji\n10:23, 15. 9. 2016.\nPo 200.000 dinara iz budžeta Vranja dobiće 6 mladih bračnih parova kako bi započeli proces vantelesne oplodnje.\nProdužen rok za vantelesnu oplodnju iz Fonda “Sveta Petka“\n10:26, 13. 4. 2016.\nBračni parovi koji se leče od steriliteta, a žive u niškoj Opštini Medijana, mogu se, umesto do 7. aprila, za vantelesnu oplodnju koja će biti finansirana iz opštinskog Fonda “Sveta Petka” prijaviti do 20. aprila.\n14:12, 25. 3. 2016.\nBračni parovi koji se leče od steriliteta, a sa područja su niške Opštine Medijana, mogu se do 7. aprila prijaviti za vantelesnu oplodnju koja će biti finansirana iz Fonda “Sveta Petka” ove opštine.\nFinansiranje vantelesne za parove iz Medijane\n16:15, 8. 9. 2015.\nBračni parovi koji se leče od steriliteta, a sa područja su niške Gradske opštine Medijana, do 27. septembra se mogu prijaviti za vantelesnu oplodnju koja će biti finansirana iz Fonda “Sveta Petka”.\nPodrška parovima iz Vranja za vantelesnu oplodnju\n13:54, 10. 12. 2014.\nGrad Vranje je jedan od retkih na jugu Srbije gde se finansira veštačka oplodnja za parove sa teritorije grada bez starosnih ograničenja. U prošloj godini u 3 porodice rođeno je petoro dece.\n09:48, 15. 4. 2021.\nUoči Svetskog dana knjige popust od 50% na članarinu u niškoj biblioteci\n08:35, 15. 4. 2021.\nZa državnog sekretara Ministarstva privrede postavljen Leskovčanin Zoran Dimitrijević\n08:12, 15. 4. 2021.\n"Gorica" zadužena za održavanje zelenila na grobljima, a za taj posao plaća privatne firme 15,6 miliona\n21:47, 14. 4. 2021.\n19:05, 14. 4. 2021.\nSuđenje zbog udesa na Bulevaru Medijana: Sud naložio veštačenje zrelosti i uračunljivosti vozača\n12:56, 13. 4. 2021.\nJoš se ne zna gde će stranci dobiti drugu dozu vakcine\n18:13, 13. 4. 2021.\nMinistar Vulin u Vranju: U toku zaključivanje ugovora za drugu fazu izgradnje stanova za bezbednjake\n18:18, 13. 4. 2021.\nŽena i dve devojčice ušle u kuću starijeg muškarca u Prokuplju i otele mu novac\n18:34, 13. 4. 2021.\nO važnosti imunizacije na NKD onlajn tribini "Vakcinom za život"\n20:55, 13. 4. 2021.\nSvrljižanin Dejan Branković imenovan za selektora omladinske fudbalske reprezentacije\n09:33, 14. 4. 2021.\nOstavka načelnika Komunalne milicije izabranog pre 9 dana\n10:25, 11. 4. 2021.\nSotirovski: Sinoć u Nišu rasturena "kovid žurka" sa 200 ljudi\n10:34, 13. 4. 2021.\nUklonjeni mobilijar na Keju kod Toplane neće biti vraćen na ovu lokaciju, Nišlije da biraju drugu\n09:53, 8. 4. 2021.\nPreminuo poznati niški akademik i ortopedski hirurg Milorad Mitković\n13:38, 14. 4. 2021.\nLončar: Niš će dobiti još jednu Gradsku bolnicu\nNeka nova politika\nŽene od sultana\n"Stojte, galije niške!"


Inovacije u građevinskoj industriji - PlanRadar aplikacija - Biznis i Finansije\nHome\tPromo\tInovacije u građevinskoj industriji – PlanRadar aplikacija\nDva najznačajnija sajma iz oblasti građevinarstva na teritoriji Velike Britanije – UK Construction Week i UK Digital Construction Week održani su nedavno u Birmingemu i Londonu, a novine i dostignuća prikazana na njima bi u praksi predstavljale pravo osveženje, kako za domaću, tako i za dobar deo građevinske industrije u regionu.\nNa najvećem britanskom događaju posvećenom građevinskoj industriji – UK Construction Week, prisustvovalo je preko 650 izlagača i preko 30.000 posetilaca iz oblasti građevinarstva, arhitekture, inžinjerstva, itd. Najviše interesovanja posetioci su pokazali za inovacije kao što su robot za postavljanje cigli, 3D građevinski štampači, kao i dronovi koji sve više olakšavaju poslove u izgradnji stambenih, poslovnih ili infrastrukturnih projekata, a koje u poslednjih godinu dana postaju sve dostupnije za praktičnu upotrebu na svetskim gradilištima. Potreba za digitalnim tehnologijama u oblasti građevinarstva bila je neizbežna tema za sve učesnike ovog događaja, čija je zajednička ocena da se primeni ovih tehnologija u praksi mora pristupiti planski i odgovorno, s obzirom na to da su zabeleženi primeri kada je samo deklarativna primena digitalnih tehnologija, umesto u uštedi troškova i vremena izvođenja rezultovala upravo u suprotnom – rastu troškova i otežavanju finalizacije projekata.\nTema digitalizacije u građevinskoj industriji bila je još više u žiži interesovanja učesnika drugog događaja – UK Digital Construction Week, koji, treću godinu za redom, predstavlja neizbežnu tačku za sve koji su na bilo koji način povezani sa dizajnom, arhitekturom, građevinarstvom, proizvodnjom građevinske opreme, itd. Može se slobodno reći da je centralna tema ovog sajma bio BIM softver, koji je već obavezan alat za velike građevinske firme i državne institucije koje se bave izgradnjom infrastrukturnih projekata u najvećem broju zemalja Evropske Unije, a veruje se da će uskoro zaživeti i u Srbiji. U okviru „BIM Sela“ („The BIM Village“) i celodnevnih dvodnevnih seminara i predavanja učesnici su imali priliku da čuju brojne praktične primere upotrebe BIM-a i najaktuelnija iskustva. Među inovativnim tehnologijama predstavljenim na ovom sajmu najviše pažnje pobudila su rešenja koja se odnose na nove materijale, primenu robotike i „internet stvari“ („Internet of Things“) ali i primer virtualne realnosti koji se može koristiti za edukaciju o opasnostima na gradilištima, kako bi se time smanjio broj nesreća u praksi, koju je predstavila kanadska kompanija Graham Construction.\nŠta je to od savremenih inovacija što bismo u praksi mogli da očekujemo da uskoro pomogne i srpskim građevinarima da unaprede svoju konkurentnost i efikasnost?\nIako je građevinarstvo jedna od značajnijih privrednih grana u Srbiji, činjenica je da se sami poslovi dizajna, projektovanja, i najviše, samog procesa gradnje, obavljaju isto kao pre više desetina godina. I to nije slučaj samo u Srbiji – građevinska industrija je sektor koji je do sada možda i najmanje profitirao od savremenih tehnologija – procenjuje se da je stepen digitalizacije u građevinarstvu u svetu na neuporedivo nižem nivou od stepena digitalizacije drugih industrija, kao što su usluge, transport, logistika ili proizvodnja. „Naše kolege učestvovale su na sajmovima u Velikoj Britaniji i ono što mogu da primetim iz razgovora sa njima jeste da sve predstavnike građevinske industrije muče iste muke – na jednom ili drugom nivou. Kašnjenja u projektima su velika, sa tim ide i probijanje budžeta, a nove tehnologije često podrazumevaju potpunu izmenu dosadašnjeg načina rada i ometaju kontinuitet poslovanja“ – navodi Bojan Petković, regionalni direktor kompanije PlanRadar za jugoistočnu Evropu.\nPraksa pokazuje da su srpske arhitekte i građevinari već donekle spremni da usvoje deo inovacija koje koriste i njihove kolege na razvijenim tržištima. To se pre svega odnosi na BIM softver, ali i na druge alate koji omogućavaju lakše upravljanje i praćenje projekata pre svega putem mobilnih telefona i na bazi čuvanja podatak u oblaku („cloud“). Ipak, još vremena je potrebno pre nego što ovakvi alati postanu svakodnevica na svim domaćim gradilištima, a mašine za postavljanje cigli ili robote koji rade na građevini verovatno ćemo sačekati još neko vreme.\n„Kao kompanija koja nudi softver za digitalnu dokumentaciju i komunikaciju na građevinskim projektima, vrlo smo svesni ograničenja koja utiču na nizak stepen digitalizacije poslova građevinske industrije ili infrastrukturnih radova. Nešto bolja situacija evidentirana je u oblasti održavanja i upravljanja nekretninama, gde se već koriste različiti alati bazirani na „Internetu stvari“, ali i tu je često prisutan isti problem – pre svega strah od inovacija, promene ustaljenog načina rada i nespremnost na velike investicije“ navodi Petković.\nKao jednu od značajnijih novina za svoje korisnike za 2020. godinu Petković posebno ističe činjenicu da će aplikacija PlanRadar početkom naredne godine biti proširena BIM funkcijom, koja će omogućiti pregledanje nedostataka, zadataka i nedovršenih poslova u 3D modelu objekta, bez potrebe dodatne instalacije softvera za pregled BIM modela. Više informacija o PlanRadar aplikaciji i pogodnostima koje obezbeđuje investitorima, arhitektama, izvođačima radova, itd, možete dostupne su na stranici: www.planradar.com


Nova knjiga “Među nama: Neispričane priče gej i lezbejskih života” | LGBTI.ba\nJavno 2. Septembra 2014.\nNova knjiga “Među nama: Neispričane priče gej i lezbejskih života”\nUkoliko vam je promaklo, podsjećamo vas da je 30. jula 2014. godine održana promocija knjige “Među nama: Neispričane priče gej i lezbejskih života”, koju je organizovao Hartefakt Fond u Beogradu. U pitanju je knjiga koja se bavi historijom homoseksualnosti u Jugoslaviji, sa posebnim osvrtom na prilike u Srbiji i Beogradu.\nKako je istaknuto, knjiga je rezultat temeljnog multidisciplinarnog naučnog istraživanja čiji je cilj bio da (ponovno) otkrije iz zvanične historije isključenu i zanemarenu historiju homoseksualnosti u Beogradu, Srbiji i Jugoslaviji, ali i da dovede u pitanje i izazove zvaničnu historiju i ponudi alternativna tumačenja. Također, cilj projekta je bio i da doprinese formiranju kolektivnog sjećanja LGBT zajednice i time podrži borbu za LGBT prava i slobode, ali i doprinese širenju javne svijesti o historiji homoseksualnosti u Srbiji. Pored toga, namjera projekta je i da motiviše i uključi nove aktere, osmisli i oproba nove pristupe i metode borbe za LGBT prava i slobode.\nPriprema, snimanje i konzerviranje oralnih svjedočanstava članova i članica LGBT zajednice predstavljaju dragocjen i jedini izvor informacija o iskustvima i životima LGBT osoba u drugoj polovini 20. vijeka.\nProjekat je realizovao Heartefakt Fond u saradnji sa Centrom za vizuelnu istoriju i Ustanovom kulture “Parobrod”, uz finansijsku podršku Delegacije Evropske Unije u Srbiji, kroz program Evropski instrument za demokratiju i ljudska prava, Heinrich Boell Fondacije, Britanske Ambasade u Beogradu i Koalicije “Korak”.\nbeogradbivša JugoslavijaMeđu nama: Neispričane priče gej i lezbejskih životasrbija\nNerazumijevanje za gej frendli turizam u Crnoj Gori


Južnokinesko more - Sputnjik Srbija\nBrod američke mornarice uplovio je u sporne vode Južnokineskog mora u blizini grebena na koji pravo polaže Kina, saopštio je američki zvaničnik, koji nije imenovan.\nRusija: Neće biti američke blokade kineskih ostrva\nIdeja američkog državnog sekretara Reksa Tilersona da se Kini blokira pristup veštačkim ostrvima u Južnom kineskom moru nikada neće biti realizovana, izjavio je ruski ambasador u Kini Andrej Denisov.\nKineski ministar odbrane Čang Vanćuen upozorio je na opasnost da zategnuta situacija na Južnokineskom moru može da preraste u direktnu konfrontaciju i pozvao vojsku, policiju i stanovništvo da budu spremni da brane teritorijalni integritet zemlje, javio je RT, pozivajući se na kinesku državnu agenciju „Sinhua“.\nNapetost između Kine i Indonezije zbog ribarskog broda\nBrod kineske obalske straže prekršio je suverena prava Indonezije kada je sprečio zvaničnike te zemlje da privedu posadu kineskog ribarskog broda u vodama u blizini Južnog kineskog mora, izjavila je danas indonežanska ministarka spoljnih poslova Retno Marsudi.\nSAD su uputile armadu da nadgleda kineska ostrva u Južnom kineskom moru. Jugoistočna Azija je za Vašington jedan od pokretača globalne politike i ekonomije.\nRatni brod na nuklearni pogon „Džon Si Stenis“ od 15. januara se nalazi u zapadnom delu Pacifika, gde će 7 meseci pratiti aktivnosti Severne Koreje i situaciju oko spornih ostrva u Južnom kineskom moru.\nMinistarstvo odbrane Kine optužilo je Sjedinjene Američke Države da organizacijom patrola i zajedničkih vojnih vežbi „militarizuju“ Južno kinesko more.\nKineska hipersonična letelica iznervirala SAD\nKinesko ministarstvo odbrane potvrdilo je da je obavljen četvrti test hipersonične letelice, koja može da bude naoružana nuklearnim oružjem, a SAD su taj potez nazvale „ekstremnim manevrom“ u vreme rastućih tenzija dve sile oko Južnog kineskog mora.


Mata: "Ne krivite Mojesa, bićemo mnogo bolji sledeće sezone!" - Sportske.net\nMata: "Ne krivite Mojesa, bićemo mnogo bolji sledeće sezone!"\nHuan Mata je u intervjuu engleskim medijima istakao da Junajted svakako ima lošu sezonu, ali da štampa i navijači ne treba da bace "drvlje i kamenje" na Mojesa, jer on nije jedini krivac za ovakvu sezonu.\nMančester Junajted se oprostio od igranja u Ligi šampiona sledeće sezone. Liga Evrope i dalje je na dohvat ruke, "Đavoli" zaostaju 3 boda za Totenhemom i vodiće veliku borbu sa njima za šesto mesto na tabeli, koje vodi u Evropu.\nIpak, mnogo važnije od toga da li će Junajted igrati i u Ligi Evrope je pitanje koji mnogi postavljaju - Da li Mojes ima budućnost u klubu? Ako ima, da li će uspeti sledeće sezone da napravi konkurentan tim, koji će bar biti u konkurenciji za titulu, a ako je ne osvoji, plasirati se u Ligu šampiona?\nHuan Mata je siguran da klub ima blistavu budućnost, i to sa Mojesom!\n"Navijači moraju da budu strpljivi. Mi smo u tranzicionom periodu, teško je, ali verujemo u bolje sutra.\nKritike Mojesu nisu na mestu. I on je došao u klub koji ima postavljen sistem, uvek najviše zahteve, a mnogi igrači su na zalasku karijere, povrede su nas takođe mučile ove sezone.\nJasno je da tim mora da prođe kroz proces menjanja, dovešće se još novih igrača, bukvalno kreće od nule.\nKritikovati bilo kog menadžera u takvim uslovima nije korektno", smatra Mata.\nŠpanac je rekao da ne žali što je došao u Junajted, iako se njegov bivši tim Čelsi nalazi u polufinalu Lige šampiona i bori za šampionsku titulu u Engleskoj.\n"Znao sam da će ove sezone biti teško da osvojimo trofeje. Ipak, imao sam u glavi širu sliku.\nOvo je veliki klub, koji jedna sezone bez Lige šampiona neće uništiti. Ovaj klub će uvek biti veliki, jer je predodređen za velike stvari.\nImam to u vidu i nadam se da ću sledeće sezone biti jedan od onih koji će proslaviti neki novi Junajted", rekao je Mata.


Milo o Amfilohiju: Pamtiću njegov doprinos uoči referenduma - NOVA portal\nSvet Autor:Nova 30. Okt. 202016:00 > 16:041 Komentar\nPredsednik Crne Gore Milo Đukanović uputio je povodom smrti mitropolita crnogorsko-primorskog Amfilohija izraze saučešća Mitropoliji crnogorsko-primorskoj, sveštenstvu, monaštvu i vernicima Srpske pravoslavne crkve u Crnoj Gori.\n“Pobedio koronu, telo nije izdržalo”: Joanikije o Amfilohiju\nKao velikodostojnik SPC bio je akter i svedok burnih procesa krajem prošlog i početkom ovog vijeka, kako u Crnoj Gori, tako i na prostorima bivše Jugoslavije. Ukupnu djelatnost mitropolita Amfilohija u Crnoj Gori cijeniće istorija. Iz dugog perioda naše saradnje, tokom kojeg smo razmjenjivali mišljenja o važnim pitanjima za razvoj savremene Crne Gore, pamtiću njegov doprinos stvaranju pozitivne atmosfere uoči referenduma na kojem je naša zemlja obnovila nezavisnost mirnim i demokratskim putem.\nMilo Đukanovićmitropolit Amfilohijeumro amfilohije


Derbi u Urovici - East Side portal\nDerbi u Urovici\nU opštinskoj ligi Negotin u nedelju, 4. juna igraju se utakmice 20. kola. Derbi kola igra se u Urovici, gde istoimena ekipa dočekuje vodeći Graničar.\nUrovica je u prošlom kolu zaustavila Slatinu u trci sa Graničarem, a u nedelju će imati priliku da vrati neizvesnost u prvenstvenu trku, pa da o prvaku odlučuju ove dve ekipe međusobno u pretposlednjem kolu. Remijem protiv Slatine, Urovica se i definitivno oprostila od trke na prvo mesto, ali će sigurno učiniti sve da pomrsi račune i ekipi Graničara. Tradicija je na strani Urovčana, jer ekipa iz Aleksandrovca nikada nije osvojila bodove u Urovici, a gol razlika je ubedljivo na strani domaćina. U prvom delu sezone Graničar je slavio sa 4:1.\nU ovom kolu Ratar će u Jasenici dočekati OFK Sikole i pokušati da stigne do sva tri boda, kako bi sezonu završio u plusu. OFK Sikole je sa nekoliko pobeda u prolećnom delu sezone pobeglo sa pretposlednjeg mesta i trenutno su deveti sa 12 bodova.\nMiloševo će na svom terenu ugostiti Rečku, koja je u seriji dobrih rezultata. Miloševci se prošle nedelje nisu pojavili u Aleksandrovcu i poraženi su službenim rezultatom 3:0, dok je Rečka odigrala nerešeno 2:2 protiv Tamniča.\nTamnič će u ovom kolu dočekati ekipu Poleta iz Jabukovca, koja je vezala tri pobede u poslednja tri kola, dok domaćin ima dva poraza i remi.\nU poslednjoj utakmici sastaju se Malajnica i Kovilovo. Malajnica je na desetom mestu, a Kovilovo na sedmom.\nsport\tNegotin\tfudbal\tOpštinska liga Negotin


Srpsko udruženje za leèenje rana\nII Kongres za lečenje hroničnih rana, sa medjunarodnim učešćem\n“ Stare dileme- nova rešenja ”\n24-25.X 2014. Hotel Moskva, Balkanska1 , 11000 , Beograd\nOrganizator : Srpsko udruženje za lečenje rana\nU Beogradu, u hotelu Moskva, od 24-25.X 2014. godine odrzan je II Kongres za lečenje hroničnih rana, pod motom “ Stare dileme-nova rešenja”. Organizator kongresa je Srpsko udruženje za lečenje hroničnih rana. Na kongresu su predstavljene sve vrste terapija hronicnih rana, neke od njih prvi put u nasoj zemlji.\nII kongres za lečenje rana je dobio akreditaciju Zdravstvenog saveta Lekarske komore Srbije. Kongres je nacionalni, sa medjunarodnim ucešćem. Kongres je otvorio Dr sci med Slaviša Janković, pomoćnik Gradskog sekretara za zdravlje. Prisustvovalo je 350 učesnika i predavača.\nTema kongresa su bile vaskularne i nevaskularne rane – venske, arterijske, dekubitalne, dijabetske, onkološke,posttoperativne, kao i rane posle povreda, infekcije, kod odraslih i dece.\nNa osnovu više kliničko-epidemioloških studija ,poznato je da 1% odrasle svetske populacije ima hronične rane .Lečenje rana traje više meseci pa i godina , sa čestim komplikacijama( infekcija,krvarenje, amputacije). Lečenje zahteva timski rad uz učešće lekara specijalista ,farmaceuta,medicinskih sestara,socijalne službe ,uz primenu savremenh dijagnostičkih i terapijskih metoda (endovenska hirurgija, bioaktivne obloge ,matične ćelije,celijski graftovi, debridman, antitrombozna terapija, i dr.)\nZa lecenje hroničnih rana izdvaja se 2,5% ukupnog zdravstvenog budzeta u Evropi. U lecenju, finansijski participiraju i pacijenti, kojih u nasoj zemlji ima oko 60 000. Savremena terapija smanjuje cenu lečenja rana za priblizno 50%.\nEminentni predavači na kongresu,iz naše i iz više zemalja Evrope, doprineli su rešavanju dilema u lečenju novim rešenjima. Ističemo naše predavače - Prof .Miodrag Stojković,svetski priznati stručnjak u oblasti genetike I primene matičnih celija, profesori Elena Goranova( Bugarska), Judit Daroczy(Madjarska), Salla Seppanen( Finska) ,Dubravko Huljev ,Sanja Spoljar,Tamara Sinožić,Mario Glavaš( Hrvatska), Ojan Asadian , Aleksandar Flor,Johanes Matiasek, Michael Braun,( Austrija),Ciril Triler,Nada Kecelj Leskovec, Tanja Rucigaj (Slovenija),Aleksandar Gajic (BIH),Dzihan Abazovic( Crna Gora),Zoran Georgijevski (Makedonija) Zlata Janjic, ,Petar Dzodic,Branko Calija,Javorka Delic, Lidija Kandolf Sekulic ,Sasa Milicevic, Petar Ostojic,Ivana Arsic,Petar Dragic( Srbija) kao I drugi eksperti u ovoj oblasti medicine iz Srbije, Austrije, Nemacke, Finske, Madjarske, Hrvatske , Bugarske,Slovenije .\nCilj kongresa je ostvaren prezentacijom SVIH savremenih terapijskih, operativnih i neoperativnih metoda za lecenje hronicnih rana,posebno novih tehnologija u operativnom lecenju , primenom lasera . Takodje, prezentacijom mogućnosti primene “prirodne terapije” za lecenje rana , kao sto su matične ćelije, faktori rasta ćelija, kolagen, hijaluron, fibrinski gel, kiseonik ,vodonik, elektromagnetni talase, biosimulativni laser,akupunktura,hirudin,fitoterapija i drugi, kojima se postižu dobri rezultati u revitalizaciji tkiva i zarastanju rana .\nPosebna paznja posvecena je intrahospitalnoj infekciji ,koja je veliki problem i kod nas I u svetu, infekciji rana, primeni debridmana ,primeni antiseptika i posebno realnim indikacijama i za primenu antibiotika .Debridman je veoma znacajan za uspesno I brze lecenje , posebno nove metode zasnovane na nanotehnologiji kao I primena topikalnog negativnog pritiska.\nNa kongresu su sa svojim prezentacijama ucestvovali predstavnici udruzenja DEBRA( hronicne rane dece koja boluju od Epidermolisyis Bullosa), tim Pedijatrijske klinike koji je predstavio dekubitalne rane dece i nacin lecenja .Takodje, govorili su i predstavnici Udruzenja pacijenata sa hronicnim ranama,o iskustvima pacijenata u procesu lecenja.\nNa kongresu su svoje metode lecenja prezentovali lekari iz privatne prakse ,kao sto je to bilo I na I kongresu za lecenje rana 2012 godine. Njihovo ucesce je znacajno jer predstavljaju metode lecenja koje se delom ne primenjuju u drzavnim institucijama, pa su informacije bile korisne za ucesnike kongresa.\nLečenje hronicnih rana se odvija na svim nivoima zdravstvene zaštite,u opštoj praksi,kućnom lećenju,gerijatrijskim centrima, specijalizovanim ustanovama,klinikama. Posebno su znacajna predavanja tima Zavoda za gerontologiju I palijativno zbrinjavanje iz Beograda,koji lece najstarije stanovnike Beograda.\nPosebna pažnja posvćena je sluzbi kućnog lečenja jer demografska istraživanja pokazuju porast populacije starije od 65 godina, u našoj zemlji 17% ukupne populacije. Broj hroničnih rana raste sa godinama , kod starijih je i do 4,5%, zbog polimorbiditeta, smanjenje pokretljivosti i komplikacija. Zelimo da promovisemo potrebu za osnivnjem Centra za lecenje hronicnih rana, kao I edikaciji specijalista za lecenje hronicnih rana, cemu je bioi posvecen Okrugli sto predavaca i ucesnika kongresa.\nKongres su podržale i omogućile farmaceutske kompanije ,kojima posebno zahvaljujemo na presudnoj pomoći u organizaciji kongresa i izuzetnim predavačima .Takodje, jer prezentacijom savremenih oblika terapije omogućavaju bolje lečenje I uticu značajno na smanjenje troškova lečenja. Značajno su doprineli kvalitetu kongresa organizacijom tematskih simpozijuma ,koje su prezentovali Prof Ojan Assadian /Austrija/, Doc Tanja Rucigaj Planinsek/Slovenija/,Prim Dr Javorka Delić, Dr Marija Radovanović/Srbija/.\nIII kongres za lečenje hroničnih rana, biće održan 2016.godine.Mesto održavanja biće naknadno odredjeno.\nPrim Dr Javorka Delić,spec angiolog/dermatolog\nPredsednik Srpskog udruženja za lečenje hroničnih rana\nPredsednik Organizacionog odbora kongresa\nVažni kontakti : Prim Dr Javorka Delic, drdelic@orion.rs;\nVAŽNO OBAVEŠTENJE: Rok za prijem sažetaka (apstrakata) je produžen do 20.IX 2014. Uputstva za pisanje sažetaka su ista kao i za I Kongres.\nSRPSKO UDRUŽENJE ZA LECENJE RANA\nCopyright © 2007. LECENJERANA.COM. All Rights Reserved


Stanković umalo teže povređen zbog busena Fudbal Vest Srbija Sport\nKako piše Sport, Dejan Stanković je u pokušaju da šutne loptu zakačio ogroman busen trave nakon čega je pao, te je morao da napusti teren. Na svu sreću povreda nije teška, ali je veoma bolna.\n"Ne znam šta se ovo događa, malo je falilo da doživim tešku povredu... Krenuo sam na loptu, hteo sam dobro da je zahvatim, ali sam zakačio busen i osetio strahovit bol! Pomislio sam u trenutku - puče mi noga! Ma, video sam sve zvede. Na svu sreću, imam dovoljno vremena za oporavak. U Belfastu bih igrao i sa jednom nogom. Za mene je to finale Lige šampiona, takav meč se ne propušta", izjavio je kapiten "orlova".\nZbog poverda u timu Srbije protiv Severne Irske neće biti Nemanje Vidića, Miloša Krasića i Nikole Žigića, a i Zoran Tošić ima problema sa skočnim zglobom.\nNa tabeli kvalifikacione grupe C Italija vodi sa 16 bodova iz šest mečeva. Jedan više odigrala je drugoplasirana Slovenija koja je sakupila 11 bodova, a treća je Severna Irska sa devet bodova. Srbija je na četvrtom mestu sa osam bodova, jedan manje ima Estonija koja je odigrala meč više, dok su Farska Ostrva, koja su odigrala najviše, osam utakmica, poslednja sa četiri boda.\nSrbija Sport - 19:52 01/09/2011\nAnonimus(19:58 01/09/11) - hahahahahaha a novi tereni\nAnonimus(20:29 01/09/11) - Steta daj boze da nam sto pre ozdravis !


Tragedija na Alonsovoj karting stazi! | BN\nTragedija na Alonsovoj karting stazi!\nDečak star 11 godina nastradao je u prevrtanju karting vozila na stazi u vlasništvu Meklarenovog vozača. Desetogodišnji Španac Gonsalo Basurto poginuo je za vikend na treningu pred trku Asturija karting šampionata na kružnoj stazi Fernando Alonso. Zbog tragedije upitno je i Alonsovo učešće u Indi 500 takmičenju narednog meseca!\nOstali sportovi 24.04.2017 | 21:15\nŠpanska automobilistička federacija obavestila je javnost da se na karting stazi Fernanda Alonsa u subotu dogodila tragedija. Alonso je s tim u vezi danas obavešten da je dečak star 11 godina podlegao povredama zadobijenim prilikom prevrtanja kartinga na pisti u severnoj Španiji.\nMediji šiirom Španije prenose da su napori lekara u borbi za život mladog Gonzala Movilabili uzaludni. Španska automobilistička federacija s tim u vezi navodi da se vrši istraga povodom nesreće.\n“Uništila me je vest o smrti dečaka. Ovo je jedan od najtužnijih dana”, napisao je Alonsona svom Tviter nalogu, a najavljeno je da će dvostruki šampion Formule 1 zbog svega razmotriti i odluku o svom učešću u Indi 500 takmičenju.\nInformaciju je u nedelju potvrdila španska Kraljevska federacija moto-sporta.\nDečak je poginuo nakon što se sudario sa drugim kartingom. Asošijeted pres prenosi da se njegov karting prevrnuo i pao na njega tokom vožnje, a zvanično saopštenje federacije ne otkriva kako je do nezgode došlo.\nOdveden je u bolnicu u gradu Ljanera odakle je prebačen u Centralnu univerzitetsku bolnicu Asturijasa u Ovijedu i gde je podlegao povredama.\nFederacija u svom saopštenju kaže da se incident istražuje u saradnji sa drugim organizacijama iz iste oblasti sporta. Saučešće je putem Tvitera izrazio i vozač Formule 1 Fernando Alonso po kome staza nosi ime.\n"Probudio sam se u zoru jednog od najtužnijih dana. Slomljen. Veliki zagrljaj Gonzalovoj porodici i svima u kartingu" napisao je Alonso.\nStaza Fernando Alonso je u upotrebi od 2015. godine a trka u kojoj je trebalo da Gonzalo učestvuje je posle njegove pogibije otkazana.


Priveden muškarac iz Jabukovca kod Negotina, zbog nelegalnog posedovanja puške. Proverava se njegova veza sa četvorostrukim ubistvom | Za media\nPolicija je uhapsila jednog od komšija Raje Kazimirovića (72), meštanina sela Jabukovac kod Negotina, koji je zajedno sa majkom Dragicom Kazimirović (93), sestrom Ljubinkom Oprikić (76) i njenom ćerkom Draganom Jozeljić (53), pre skoro dve nedelje, brutalno ubijen na svom salašu. Sused pokojnih Kazimirovića se tereti da je u nelegalnom posedu držao lovačku pušku, a sada se proverava da li je možda iz tog oružja pucano na žrtve masakra, prenose "Novosti".\nNjemu je određeno policijsko zadržavanje do 48 sati, ali zasada nema direktnih dokaza da je komšija učestvovao u zločinu, navodi se u "Novostima".\nPortparol borske policije danas nije želeo za Za mediju da potvrdi pisanje medija o hapšenju, samo je rekao da je intenzivna istraga u toku.


SLAVICA ĐUKIĆ DEJANOVIĆ: Neotuđivo pravo žene je da ona odlučuje o rađanju! • HAPPYTV.RS\nSLAVICA ĐUKIĆ DEJANOVIĆ: Neotuđivo pravo žene je da ona odlučuje o rađanju!\n- Bebi bum generacija sada ima više od 65 godina. Smrtnost se povećava i zbog toga nam je indeks loš. Jako je važno da se rađa više beba, da zaustavimo pad rađanja, koji je godinama bio naša realnost - rekla je Đukić Dejanović\n- Sada su planirana sredstva pet puta veća, oko 600 miliona dinara, i obuhvatićemo neuporedivo veći broj opština - rekla je ona.\n- Politika mora biti usmerena na stimulaciju žene da joj uslovi za podizanje dece budu lakši, da se odluči da postane majka i drugi i treći put, a ne samo jednom - naglasila je ona.\n- Uvažavam sve institucije, ali neotuđivo pravo žene je da ona odlučuje o rađanju. U to pravo nikada niko ne sme da dirne. Odluka treba da se donese u ambijentu u kome žena ima mogućnost da se posavetuje i sa ginekologom i sa psihologom, da prethodno razgovara sa partnerom o tome da li oni žele dete i kada ga žele - naglasila je ona.\n- Doneli smo akcioni plan šta se tačno od pojedinih subjekata očekuje u određenom periodu da urade. Šta treba da uradi Ministarstvo zdravlja, Ministarstvo obrazovanja, MInistarstvo za rad i socijalnu politiku, Ministarstvo kulture... svako je dobio tu svoje zadatke - rekla je Đukić Dejanović\n- Mi ne možemo sa sigurnošću tvrditi da li neko ko sada prolazi Srbiju za pet, deset godina neće biti neko ko živi u Srbiji - kaže Đukić Dejanović.\nRazmatraju se i opcije da se takvim firmama pomogne kroz određene subvencije ili olakšice od poreza, a možda čak i kroz marketing proizvodnje kojom se bave. Upitana da li je reagovala kada su se pojavili medijski napisi da u ER Srbiji nisu produženi ugovori trudnicama, ona je rekla da je kontaktirala rukovodstvom kompanije i da sve trudnice imaju produžetak ugovora do završetka porodiljskog odsustva.\n- Uvek smo na strani trudnica, na strani žena. Dobili smo vrlo konkretne podatke iz kompanije da oni poštuju zakon i da se moraju držati zakona kada je u pitanju priča koja je široj javnosti poznata. Ono što je činjenica, to je da sve treudnice imaju produžetak ugovora do završetka porodiljskog odsustva - pojasnila je ministarka.


Sony planira da uvede PlayStation uslugu sličnu Xbox Game Pass-u - BIGportal.ba\n6 Decembra, 2021 6 Decembra, 2021 031\nPrema novom izveštaju Bloomberga, Sony PlayStation trenutno planira novu uslugu pretplate koja je slična Xbox Game Pass-u, kako bi se takmičila sa uslugom rivalskog brenda.\nXbox Game Pass je bio neverovatno popularan od svog lansiranja i naizgled je rezultirao svojevrsnim oživljavanjem brenda Xbox.\nPod kodnim nazivom „Spartacus“, PlayStation usluga će verovatno ponuditi sličnu uslugu kao i Game Pass – omogućavajući igračima pristup velikom izboru igara uz pretplatu. Usluga će navodno biti dostupna i na PlayStation 4 kao i na PlayStation 5. Usluga se sprema za lansiranje na proleće sledeće godine, što je prilično skoro.\nPlayStation trenutno ima nekoliko pretplatničkih usluga, odnosno – Plus i Now. Plus pruža pristup igri za više igrača, kao i nekoliko besplatnih igara svakog meseca, dok PlayStation Now omogućava korisnicima da strimuju i igraju iz velikog izbora igara, uključujući one iz prošlih generacija, kao što je Red Dead Redemption, piše MySmartPrice.\nSa guranjem PlayStation-a na PC, možda bi usluga kao što je Game Pass bila odlična za brend, donoseći potpuno novi deo publike za igre. Kao dodatni bonus, to će takođe učiniti PS5 neverovatno privlačnijom kupovinom, posebno pošto je Game Pass jedan od najvećih faktora koji utiču na mišljenje o Xbox seriji X/S.


VUČIĆ: Vanredno stanje se ukida na Đurđevdan — TPKNEWS\n22:32 - 04/06/2020\nNaslovna/VESTI/SRBIJA/POLITIKA/VUČIĆ: Vanredno stanje se ukida na Đurđevdan\nPredsednik Srbije Aleksandar Vučić je sinoć u gostovanju u emisiji „Hit Tvit“ rekao da će se vanredno stanje najverovatnije ukinuti u sredu, na Đurđevdan, a policijski čas će biti ukinut dan kasnije – u četvrtak.\nGosti sinoćne emisije „Hit Tvit“ bili su predsednik Srbije Aleksandar Vučić i epidemiolog i član kriznog štaba doktor Predrag Kon.\nPredsednik Vučić je rekao da je ponosan na lekare koji naporno rade „zato što vole svoju zemlju“\n„Sutra ćemo dobiti obrazloženo mišljenje Ministarstva odbrane, a krajem nedelje u sredu, na Đurđevdan, ukinućemo vanredno stanje i u četvrtak se ukida policijski čas“, rekao je Vučić.\nNa samom početku emisije, Vučić i Kon su objašnjavali kako nije bilo nikakvih nesporazuma između struke i „političkog dela“ kriznog štaba te da je struka imala poslednju reč.\n„Ja nisam stručan za posao struke i nikakav sukob nismo imali. Mi smo se trudili da pronađemo kompromisno rešenje i zahvalan sam doktoru Konu na poštovanju zato što razume šta je država“, rekao je Vučić.\nVučić je, iako naglasio da država smatra KiM kao deo Srbije, rekao da će „po nekima“ Priština biti najbolje pozicionirana po pitanju pandemije COVID – 19.\n„Niko neće da kaže koliko su naši lekari dobri. Po njima (opozicija) će biti najbolja Priština, a tamo niko nikoga ne testira i normalno da nema zaraženih…“,rekao je Vučić i kasnije dodao da državi nije bio problem da uvede bilo kakve mere.\n„Do vanrednog stanja nismo ni znali da se ne poštuje. Tek kada se policija uključila u kontrolu samoizolacije, saznali smo koliko se ne poštuje“, rekao je Kon.\n„Odgovornost mogu da prihvatim, ali krivicu nikada“, rekao je Kon.\n„Vanredno stanje je bilo umesto 1000 mrtvih, ono je podiglo svest. To što neki neće verovati, šta da radimo, to je tako“, zaključio je on.\nVučić je, komentarišući akciju „Bukom protiv diktature“, rekao da su njega „ganjali“ šerpama od 2016 do sada i da ljudima nikada nije dosta te da kada pomisle da nema goriva prave redove ispred pumpi iako je gorivo, kako tvrdi Vučić, nikad jeftinije.\nDO 20 STEPENI: Danas promenljivo oblačno i suvo\nPRED UKIDANJE VANREDNOG STANJA: U Braničevskom okrugu 160 osoba zaraženo koronom, 11 izlečeno, jedan preminuo


Netanjahu otklonio koalicionu krizu dogovorom s ultraortodoksnim partijama - Izazov\nNetanjahu otklonio koalicionu krizu dogovorom s ultraortodoksnim partijama\nNovi magazin 27. novembra 2017. 11:00\nIzraelski premijer Benjamin Netanjahu postigao je dogovor sa ultraortodoksnim partijama kako bi otklonio potencijalnu krizu nakon ostavke ministra zdravlja zbog skandala vezanog za rad na obnovi železnice na sveti jevrejski dan odmora-šabat.\nNetanjahu se u nedelju sa njima sastao i dogovorio o seriji mera kako bi se ograničio rad na šabat i tako očuvao religiozni status kvo u zamenu za nastavak njihove podrške.\nUltraortodoksni Jevrejin ministar Jakov Licman podneo je ostavku u nedelju zbog obnova Izraelskih železnica na neradni dan, rekavši da je to skrnavljenje koje je kontradiktorno jevrejskim vrednostima.\nTaj potez je zapretio Netanjahuovoj koaliciji, otvorivši put drugim verskim partijama da traže koncesije.\nNetanjahu je takodje pristao da se usvoji propis na osnovu koga će Licman moći da bude zamenik ministra zdravlja iako sud zabranjuje takvu praksu.\nRanije se strahovalo da bi ostavka bi mogla da izazove krizu vladajuće koalicije u kojoj su dve ultraortodoksne partije. Vladajuća koalicija ima 66 od ukupno 120 poslanika u parlamentu-Knesetu, od toga 13 iz te dve partije.\nKoaliciona kriza zbog rada na šabat bila je na pomolu je još u avgustu 2016. godine, kada su ultraortodoksni političari bili pod pritiskom svojih birača da obustave radove od zalaska sunca u petak, do subote u isto vreme.\nJudaizam tokom šabata zabranjuje svaki rad, vožnju automobila, čak i paljenje i gašenje sijalica.\nPoštovanje šabata je važno za ultraortodoksne partije koje se zalažu za strogu primenu pravila judaizma.


Otkriveno devet osoba za kojima je bila raspisana potraga | Beogradske vesti\nPotpredsednik Vlade Republike Srbije i ministar unutrašnjih poslova Nebojša Stefanović obišao je noćas na Voždovcu pripadnike Žandarmerije koji su angažovani u pojačanim kontrolama policije, pri čemu im je tom prilikom izrazio zahvalnost zbog toga što i po veoma hladnom vremenu brinu o bezbednosti građana.\nStefanović je preneo da su za nepunih mesec dana pripadnici Žandarmerije, koji učestvuju u noćnim patrolama od 20 do 6 časova ujutru, legitimisali gotovo 700 bezbednosno interesantnih lica, i pritom je otkriveno devet osoba za kojima je bila raspisana potraga.\nTakođe, u devet slučajeva kod osoba koje su kontrolisane pronađeni su narkotici, a u jednoj od takvih akcija Žandarmerije u Rakovici pronađen je kilogram opojne droge „spid“, naveo je on.\nPotpredsednik Vlade je ukazao na to da su pojačane kontrole, koje su sprovodile pre svega jedinice Žandarmerije, ali i drugi pripadnici Policijske uprave za Grad Beograd, ostvarile dobar rezultat.\nMislim da građani prepoznaju veću brigu Ministarstva unutrašnjih poslova i veći napor koji ulažemo kako bi oni bili bezbedniji. Pojačane noćne patrole bile su veoma uspešne u prethodnih mesec dana, naglasio je Stefanović.\nPokazali smo da i na ovakav način, pored redovnog rada policije, možemo doći do izvršilaca nekih krivičnih dela, ali takođe da učinimo da građani osećaju povećanu bezbednost na ulici i vide prisustvo naših policajaca, istakao je on.\nPotpredsednik Vlade je izrazio zahvalnost pripadnicima Žandarmerije koji naporno rade poslednjih godina i ulažu ogromne napore i po hladnom vremenu.\nOvo je još jedan pokazatelj koliko je policijski posao težak, ali i koliko pripadnicima MUP-a nije teško da se bore i brinu o sigurnosti svih naših građana, zaključio je Stefanović.\nNeverovatna potera policije za kradljivcem kola ( Video)\nBrad Pitt i Leonardo DiCaprio u filmu o Sharon Tate\nPrevious post:Neverovatna potera policije za kradljivcem kola ( Video)\nNext post:Brad Pitt i Leonardo DiCaprio u filmu o Sharon Tate


Ministar Vulin nagradio članove tima za borbu protiv droge – Studio B\nMinistar Vulin nagradio članove tima za borbu protiv droge\nMinistar Vulin nagradio članove tima za borbu protiv droge Tanjug\nObjavljeno: 25.10.2021. 18:13 Izmenjeno: 25.10.2021. 18:13\nMinistar unutrašnjih poslova Aleksandar Vulin nagradio je članove grupe za borbu protiv droge u okviru OKP-a iz Policijske uprave Prijepolje koji su se u prethodnom periodu istakli posvećenim radom i ostvarili izuzetne rezultate. Ova grupa je od marta ove godine zaplenila više od 200 kilograma droge\nMinistar je pohvalio rad tima za borbu protiv droge koji je u PU Prijepolje formiran prošle godine i već je postigao zapažene rezultate.\nVulin je ponovio da marihuana u našoj zemlji neće biti legalizovana i da će svi koji se bave narkoticima biti uhapšeni. Najavio je i da će policija naročitu pažnju posvetiti i opremanju pripadnika kako bi njihov rad bio bezbedniji i uspešniji.


Muška ekipa "Tikvare" startovala pobedom\nNaslovna Sport Ostali sportovi Muška ekipa „Tikvare“ startovala pobedom\nMinulog vikenda, počela je prvenstvena trka za bodove u svim stonoteniskim ligama Srbije. U prvoj prvenstvenoj rundi u okviru Druge lige „Sever“, stonoteniseri „Tikvare“ su gostovali u Somboru, gde im je rival bio domaći „ŽAK“.\nBačkopalančani su dosta lako stigli do pobede, savladavši svog domaćina, rezultatom 4:1.\n„ŽAK“ – „Tikvara“: Loboda – Čičevski 1:3 (0:1), Himko – Sokolović 0:3 (0:2), Glavaški – Elez 2:3 (0:3), Glavaški, Loboda – Čičevski, Elez 3:0 (1:3), Loboda – Sokolović 0:3 (1:4),\nPrvi turnir u okviru Prve ženske lige Srbije, odigran je protekle nedelje u Vršcu. Na ovom turniru, u SH „Milenijum“, među ostalima, nastupile su i stonoteniserke bačkopalanačke „Tikvare“. U prvom kolu, Bačkopalančanke su doživele poraz od „Uniree“ iz Uzdina, rezultatom 1:4. U drugom kolu, od ekipe iz Bačke Palanke, bolja je bila „Slavija“ iz Kovačice, rezultatom 4:1, Bačkopalančanke su slast pobede, osetile u duelu sa sastavom „Čarnojević“ iz Ruskog Sela, savladavši ga sa 4:2. U poslednjem četvrtom kolu, bačkopalančaku ekipu, savladao je sastav „Obilić Aleva“ iz Novog Kneževca sa 4:2.\nZa „Tikvaru“ su u Vršcu, igrale, Stanislava Tošić, Miona Gajić i Miljana Kapelan.\nNaredni drugi turnir u okviru Prve lige Srbije biće odigran 30. i 31, oktobra u bačkopalanačkoj sportskoj hali „Tikvara“. Na ovom turniru nastupiće 12 ekipa, koje će se takmičiti na šest stolova. Tokom turnira, biće odigrana 34 meča.\nPrvi turnir u okviru Prve lige Srbije za muškarce, odigran je proteklog vikenda u Čelarevu. U Čelarevu se nije pojavila ekipa „Galadske“, pa su svi susreti ostalih sastava, sa ovom ekipom odloženi. U prvom kolu, „Čelarevo“ je bolo bolje od „Pančeva“ rezultatom 4:0, dok je „Bačka Palanka“, takođe u okviru prve prvenstvene runde, savladala „Palilulu“ sa 4;1. U drugom kolu, Čelarevčani su savladali „Panoniju“ sa 4:2, a Bačkopalančani „Primar ko“ sa 4:1. U kolu broj tri, „Čelarevo“ je doživelo poraz 3:4, od „Kanjiže“, dok je „Bačka Palanka“ svoj meč u ovom kolu, sa „Galadskom“ odložila.\nMeđusobni susret, Čelarevčanii i Bačkopalančani, odigrali su svoj međusobni meč u četvrtom kolu. Pobeda je pripala domaćoj ekipi, rezultatom 4:2. Savić je pobedio Grbića sa 3:0, Adamović Fabrija sa 3:0, a Balaban je bio bolji od Stošića rezultatom 3:0. Grbić je savladao Fabrija sa 3:0, dok je Savić, bio bolji od Balabana rezultatom 3:0. U poslednjem meču Adamović je pobedio Stošića sa 3:0, za konačnih „Čelarevo“ – „Bačka Palanka“ 4:2.\nNakon turnira u Čelarevu, ekipa iz Čelareva je drugi na tabeli sa sedam bodova, dok je sa utakmicom manje odigranom, „Bačka Palanka“ šesta sa pet osvojenih bodova.\nPrethodni tekstNajavljena isključenja struje za ponedeljak (18.10.)\nSledeći tekstŽarko iz Paraga vratio dedovinu i ostao na selu


Pravila fudbalske igre i sudjenje: Kazneni udarac dosuđen u 7. sekundi utakmice\nKazneni udarac dosuđen u 7. sekundi utakmice\nU cilju donošenja ispravnih odluka koncentracija svih članova sudijskog tima od početka do kraja utakmice je od izuzetne važnosti. Često čitav sudijski tim ili bar neki od njegovih članova započinju utakmicu ili drugo poluvrijeme utakmice opušteno, računajući da na samom početku neće biti zahtjevnih situacija i da će biti u mogućnosti da se, kako fizički tako i psihički, u utakmicu uvedu postepeno.\nMeđutim, nerijetko se dešava da se važne situacije na terenu za igru dešavaju baš tada, a sudije su ili daleko od mjesta događaja, ili loše pozicionirane, ili jednostavno nisu maksimalno skoncentrisane, što su preduslovi za donošenje neispravnih odluka koje, iako donešene na samom početku utakmice, mogu imati posljedice na njen čitav tok kao i na krajnji rezultat.\nSudijski tim mora biti svjestan činjenice da se s vremena na vreme važne situacije dešavaju i u tunelima prije izlaska na teren za igru (početak utakmice i drugo poluvreme) kao i prilikom izlaska sa terena (završetak poluvremena i završetak utakmice), te da su i za ta dešavanja jednako odgovorni.\nJednostavno, sudijski tim mora biti maksimalno skoncentrisan od izlaska iz sudijskih prostorija/svlačionica prije početka utakmice, do trenutka kada u njih uđu na kraju utakmice, a za takvo što tim mora biti izuzetno spreman, kako fizički, tako i mentalno.\nU utakmici engleskog FA Kupa u kojoj su se sastali Chester FC v Witton Albion sudija je bio u prilici da dosudi kazneni udarac već u 7 sekundi utakmice (https://www.youtube.com/watch?v=3vJvtFmsV0E).\nOvakvo dešavanje je bila najava svega onoga što je slijedilo jer je dosuđeno još jedan kazneni udarac, isključena su 3 igrača i trener jedne od ekipa, nije priznat jedan pogodak, a pobjedonosni pogodak (rezultat 2:1) postignut je doslovno u posljednjim trenucima utakmice. Sve navedeno potvrđuje prethodno objašnjenje o potrebi maksimalne koncentracije čitavog sudijskog tima od samog početka pa do kraja utakmice\nОбјавио Shearer у 09:10\nTrik - vraćanje lopte vrataru\nOfsajd ili kazneni udarac (Arsenal – Burnley) – II...\nMark Clattenburg - najbolji fudbalski sudija u 201...